# ܡܲܦܠܲܚܬܵܐ ܕܚܘܼܛܵܛܵܐ NDIS ܕܕܝܼܵܘܟܼܘܿܢ

## ܟܬܵܒܼܘܿܢܵܐ 3 ܡܼܢ 3

### ܐܲܨܲܚܬܵܐ ܕܡܠܘܿܐܵܐ ܗܵܣܵܢܵܝ ܩܪܵܝܬܹܗ ܐܲܚܟ̰ܝܼ

Assyrian | ܐܵܬܘܿܪܵܝܵܐ

## ܕܵܐܟܼܝܼ ܠܡܲܦܠܘܼܚܹܐ ܐܵܗܵܐ ܟܬܵܒܼܘܿܢܵܐ

ܘܲܟܝܼܠܘܼܬܵܐ ܐܘܼܡܬܵܝܬܵܐ ܕܥܲܪܵܒܼܘܼܬܵܐ ܕܫܲܦܠܘܼܬܵܐ (National Disability Insurance  
Agency, NDIA) ܟܬܝܼܒܼܬܵܐ ܝܠܵܗܿ ܐܵܗܵܐ ܟܬܵܒܼܘܿܢܵܐ ܐܝܼܡܲܢ ܕܚܵܙܝܼܬܘܿܢ ܠܚܲܒܪܵܐ ܕ 'ܐܲܚܢܲܢ'ܡܲܥܢܵܝܹܗ  
ܝܼܠܹܗ NDIA.

ܐܲܚܢܲܢ ܟܬܝܼܒܼܠܲܢ ܐܵܗܵܐ ܟܬܵܒܼܘܿܢܵܐ ܒܚܕܵܐ ܐܘܼܪܚܵܐ ܗܵܣܵܢܵܝ ܩܵܐ ܩܪܵܝܬܵܐ.

ܐܲܚܢܲܢ ܟܬܝܼܒܼܠܲܢ ܚܲܕܟܡܵܐ ܚܲܒܪܵܢܹ̈ܐ ܐܵܢܲܢܩܵܝܹ̈ܐ **ܒܐܵܬܘܵܬܹ̈ܐ ܕܛܲܒ݂ܥܵܐ ܚܠܝܼܡܵܐ**.

ܡܲܥܢܵܝ ܕܐܵܗܵܐ ܝܼܠܹܗ ܕܐܵܬܘܵܬܹ̈ܐ ܝܼܢܵܐ ܒܘܼܫ ܚܠܝܼܡܹ̈ܐ ܘܒܘܼܫ ܚܸܫܟܵܢܹ̈ܐ.

ܐܲܚܢܲܢ ܟܹܐ ܡܲܢܗܸܪܲܚ ܡܘܿܕܝܼ ܝܠܹܗ ܡܲܥܢܵܝ ܕܐܲܢܹܐ ܚܲܒܪܵܢܹ̈ܐ ܟܬܝܼܒܼܹ̈ܐ ܒܐܵܬܘܵܬܹ̈ܐ ܕܛܲܒܼܥܵܐ ܚܠܝܼܡܵܐ.

ܐܝܼܬ ܚܲܕ ܣܸܕܪܵܐ ܕܐܲܢܹܐ ܚܲܒܪܵܢܹ̈ܐ ܥܲܠ ܦܵܬܵܐ ܕ 40.

ܐܵܗܵܐ ܟܬܵܒܼܘܿܢܵܐ ܕܝܼܠܵܗܿ ܗܵܣܵܢܵܝ ܩܪܵܝܬܹܗ ܝܼܠܹܗ ܚܕܵܐ ܓܕܝܼܡܘܼܬܵܐ ܕܚܲܕ ܟܬܵܒܼܵܐ ܐ݉ܚܹܪ݉ܢܵܐ.

ܡܵܨܝܼܬܘܿܢ ܛܵܠܒܝܼܬܘܿܢ ܗܲܝܲܪܬܵܐ ܩܵܐ ܕܩܵܪܝܼܬܘܿܢ ܠܹܗ ܐܵܗܵܐ ܟܬܵܒܼܘܿܢܵܐ. ܚܲܕ ܚܲܒܼܪܵܐ، ܗܲܕܵܡܵܐ ܕܒܲܝܬܘܼܬܵܐ ܝܲܢ ܦܲܪܨܘܿܦܵܐ ܕܣܢܵܕܬܵܐ ܒܲܠܟܵܐ ܡܵܨܹܐ ܗܲܝܸܪ ܠܵܘܟܼܘܿܢ.

ܐܝܼܬ ܬܠܵܬܵܐ ܟܬܵܒܼܘܿܢܹ̈ܐ ܕܟܠܲܝܗܝ ܟܹܐ ܡܲܟܡܸܠܝܼ ܠܐܸܚܕܵܕܹ̈ܐ.

ܟܬܵܒܼܘܿܢܵܐ 1 ܟܹܐ ܡܲܢܗܸܪ ܕܵܐܟܼܝܼ ܩܲܕܸܡܝܼܬܘܿܢ ܩܵܐ NDIS.

ܟܬܵܒܼܘܿܢܵܐ 2 ܟܹܐ ܡܲܢܗܸܪ ܕܵܐܟܼܝܼ ܠܸܥܒܼܵܕܵܐ ܚܲܕ ܚܘܼܛܵܛܵܐ ܕ NDIS.

ܟܬܵܒܼܘܿܢܵܐ 3 ܟܹܐ ܡܲܢܗܸܪ ܕܵܐܟܼܝܼ ܠܡܲܦܠܘܼܚܹܐ ܚܘܼܛܵܛܵܘܟܼܘܿܢ ܕ NDIS.

ܐܵܗܵܐ ܝܼܠܹܗ ܟܬܵܒܼܘܿܢܵܐ 3.

ܠܲܝܬ ܚܲܝܠܵܐ ܕܩܵܪܝܼܬܘܿܢ ܠܹܗ ܟܠܹܗ ܐܵܗܵܐ ܟܬܵܒܼܘܿܢܵܐ ܒܚܕܵܐ ܓܵܗܵܐ.

ܡܵܨܝܼܬܘܿܢ ܫܵܩܠܝܼܬܘܿܢ ܥܸܕܵܢܵܐ ܘܦܵܠܚܝܼܬܘܿܢ ܒܝܼܹܗ ܒܪܲܗܵܬܘܼܬܵܘܟܼܘܿܢ.

ܡܘܿܕܝܼ ܐܝܼܬ ܓܵܘ ܕܐܵܗܵܐ ܐܸܫܛܵܪܵܐ؟

[ܕܵܐܟܼܝܼ ܫܲܪܝܼܬܘܿܢ ܠܹܗ ܚܘܼܛܵܛܵܐ ܕ NDIS ܕܕܝܼܵܘܟܼܘܿܢ؟ 3](#_Toc118755011)

[ܕܵܐܟܼܝܼ ܡܵܨܝܼܬܘܿܢ ܚܵܙܝܼܬܘܿܢ ܠܹܗ ܚܘܼܛܵܛܵܘܟܼܘܿܢ؟ 6](#_Toc118755012)

[ܦܲܪܡܵܝܬܵܐ ܕܡܲܣܲܐܝܵܬܹ̈ܐ ܕܣܢܵܕܬܵܐ ܕܕܝܼܵܘܟܼܘܿܢ 12](#_Toc118755014)

[ܕܵܐܟܼܝܼ ܡܵܨܝܼܬܘܿܢ ܡܕܲܒܪܝܼܬܘܿܢ ܠܡܲܘܲܠܬܵܘܟܼܘܿܢ؟ 15](#_Toc118755015)

[ܡܲܦܠܲܚܬܵܐ ܕܚܘܼܛܵܛܵܘܟܼܘܿܢ 16](#_Toc118755016)

[ܡܙܲܘܸܕܵܢܹ̈ܐ ܕܚܸܠܡܲܬ 19](#_Toc118755017)

[ܫܲܪܲܝܬܵܐ ܕܣܢܵܕܝܵܬܵܘܟܼ̈ܘܿܢ ܘܚܸܠܡܲܬܵܘܟܼ̈ܘܿܢ 28](#_Toc118755018)

[ܐܲܟܲܕܬܵܐ ܕܚܘܼܛܵܛܵܘܟܼܘܿܢ ܦܠܵܚܵܐ ܝܠܹܗ ܩܵܐܠܵܘܟܼܘܿܢ 32](#_Toc118755019)

[ܬܢܵܝܬܵܐ ܕܡܛܲܝܡܲܢܬܵܐ ܕܚܘܼܛܵܛܵܘܟܼܘܿܢ 34](#_Toc118755020)

[ܡܵܘܕܥܵܢܘܼܬܵܐ ܒܘܼܫ ܙܵܘܕܵܐ 39](#_Toc118755021)

[ܣܸܕܪܵܐ ܕܚܲܒܪܵܢܹ̈ܐ 40](#_Toc118755022)

## ܕܵܐܟܼܝܼ ܫܲܪܝܼܬܘܿܢ ܠܹܗ ܚܘܼܛܵܛܵܐ ܕ NDIS ܕܕܝܼܵܘܟܼܘܿܢ؟

ܐܝܼܡܲܢ ܕܐܲܚܢܲܢ ܡܫܲܪܸܪܲܚ ܠܚܘܼܛܵܛܵܐ ܕ NDIS ܕܕܝܼܵܘܟܼܘܿܢ، ܒܸܕ ܒܲܩܪܲܚ ܠܵܘܟܼܘܿܢ ܐܸܢ ܒܵܥܝܼܬܘܿܢ ܕ:

* ܚܕܵܐ ܓ̰ܡܵܥܬܵܐ ܦܵܝܫܵܐ ܥܒܼܝܼܕܬܵܐ ܥܲܡܵܘܟܼܘܿܢ
* ܗܲܡܙܸܡܝܼܬܘܿܢ ܒܘܼܕ ܚܘܼܛܵܛܵܘܟܼܘܿܢ.

ܡܵܨܝܼܬܘܿܢ ܩܵܢܝܼܬܘܿܢ ܣܢܵܕܬܵܐ ܩܵܐ ܕܫܲܪܝܼܬܘܿܢ ܡܲܦܠܘܼܚܹܐ ܚܘܼܛܵܛܵܘܟܼܘܿܢ.

ܒܲܠܟܵܐ ܩܵܢܝܼܬܘܿܢ ܣܢܵܕܬܵܐ ܡܼܢ:

* ܚܲܕ ܫܲܪܝܼܟܵܐ ܕܫܲܒܼܪܘܼܬܵܐ ܒܟܼܝܼܪܵܝܬܵܐ
* ܚܲܕ ܡܣܲܕܪܵܢܵܐ ܕܦܢܝܼܬܵܐ ܡܲܗܲܠܵܝܬܵܐ
* ܚܲܕ ܡܚܲܛܸܛܵܢܵܐ ܕ NDIA.

ܐܲܚܢܲܢ ܟܹܐ ܡܲܢܗܸܪܲܚ ܡܵܢܝܼ ܝܢܵܐ ܐܲܢܹܐ ܐ݉ܢܵܫܹ̈ܐ ܓܵܘ ܟܬܵܒܼܘܿܢܵܐ 2 ــ ܡܲܒܪܵܝܬܵܐ ܕܚܘܼܛܵܛܵܐ ܕ NDIS ܕܕܝܼܵܘܟܼܘܿܢ

ܐܵܦ ܒܲܠܟܵܐ ܩܵܢܝܼܬܘܿܢ ܣܢܵܕܬܵܐ ܡܼܢ ܚܲܕ:

* ܡܲܠܦܵܢܵܐ ܕܡܲܕܥܵܪܬܵܐ ܕܡܲܨܝܵܢܘܼܬܵܐ ــ ܚܲܕ ܦܲܪܨܘܿܦܵܐ ܕܟܹܐ ܗܲܝܸܪ ܐ݉ܢܵܫܹ̈ܐ ܕܐܝܼܬܠܗܘܿܢ ܫܲܦܠܘܼܬܵܐ ܒܚܘܼܠܡܵܢܵܐ ܕܗܵܘܢܵܐ ܕܕܝܼܲܝܗܝ
* ܡܣܲܕܪܵܢܵܐ ܕܣܢܵܕܬܵܐ ــ ܚܲܕ ܦܲܪܨܘܿܦܵܐ ܕܟܹܐ ܗܲܝܸܪ ܠܵܘܟܼܘܿܢ ܕܚܲܛܸܛܝܼܬܘܿܢ ܘܡܲܦܠܸܚܝܼܬܘܿܢ ܠܣܢܵܕܝܵܬܹ̈ܐ ܕ NDIS ܕܕܝܼܵܘܟܼܘܿܢ.

ܟܠܲܝܗܝ ܐܲܢܹܐ ܐ݉ܢܵܫܹ̈ܐ ܡܵܨܝܼ ܗܲܝܸܪܝܼ ܠܵܘܟܼܘܿܢ ܕܦܲܪܡܝܼܬܘܿܢ:

* ܚܘܼܛܵܛܵܘܟܼܘܿܢ
* ܡܘܿܕܝ݉ ܣܢܵܕܝܵܬܹ̈ܐ ܡܵܨܝܼܬܘܿܢ ܡܲܦܠܸܚܝܼܬܘܿܢ.

ܐܵܦ ܡܵܨܝܼ ܗܲܝܸܪܝܼ ܠܵܘܟܼܘܿܢ:

* ܕܡܲܫܟܼܚܝܼܬܘܿܢ ܣܢܵܕܝܵܬܹ̈ܐ ܕܠܵܚܡܝܼ ܥܲܡ ܣܢܝܼܩܘܼܝܵܬܵܟܼ̈ܘܿܢ
* ܕܝܵܠܦܝܼܬܘܿܢ ܕܵܐܟܼܝܼ ܫܵܩܠܝܼܬܘܿܢ ܚܲܕ ܘܲܥܕܵܐ ܩܵܐ ܚܕܵܐ ܚܸܠܡܲܬ
* ܕܐܵܣܪܝܼܬܘܿܢ ܥܲܡ ܟܢܘܼܫܬܵܘܟܼܘܿܢ.

ܘܡܵܨܝܼ ܐܵܢܝܼ ܗܲܝܸܪܝܼ ܠܵܘܟܼܘܿܢ ܕܡܲܦܠܸܚܝܼܬܘܿܢ:

* ܬܲܪܥܵܐ ܐܸܠܸܟܬܪܘܿܢܵܝܵܐ ܕ myplace portal
* ܬܘܼܠܚܵܡܵܐ ܕ my NDIS app.

ܐܲܢܹܐ ܐ݉ܢܵܫܹ̈ܐ ܐܵܦ ܡܵܨܝܼ ܓ̰ܲܘܸܒܝܼ ܠܟܠܚܲܕ ܡܼܢ ܒ̈ܘܼܩܵܪܹܐ ܕܐܝܼܬܠܵܘܟܼܘܿܢ ܒܘܼܕ ܚܘܼܛܵܛܵܘܟܼܘܿܢ.

### ܦܘܼܨܵܠܹ̈ܐ ܕܡܛܵܝܬܵܐ ܠܫܲܪܝܼܟܵܐ ܕܫܲܒܼܪܘܼܬܵܐ ܒܟܼܝܼܪܵܝܬܵܐ ܕܕܝܼܵܘܟܼܘܿܢ، ܠܡܣܲܕܪܵܢܵܐ ܕܦܢܝܼܬܵܐ ܡܲܗܲܠܵܝܬܵܐ ܕܕܝܼܵܘܟܼܘܿܢ ܝܲܢ ܠܡܚܲܛܸܛܵܢܵܐ ܕ NDIA

|  |  |
| --- | --- |
| ܫܸܡܵܐ |  |
| ܡܸܢܝܵܢܵܐ ܕܬܹܠܹܦ̮ܘܿܢ |  |
| ܐܵܕܪܹܣ ܕܐܝܼܡܵܝܠ |  |
| ܐܵܕܪܹܣ ܕܡܲܟܼܬܒܼܵܐ |  |

## ܕܵܐܟܼܝܼ ܡܵܨܝܼܬܘܿܢ ܚܵܙܝܼܬܘܿܢ ܠܹܗ ܚܘܼܛܵܛܵܘܟܼܘܿܢ؟

ܡܼܢ ܒܵܬ݉ܪ ܕܣܲܙܓܸܪܲܚ ܥܲܠ ܟܠ ܡܸܢܕܝܼ ܓܵܘ ܚܘܼܛܵܛܵܘܟܼܘܿܢ، ܐܲܚܢܲܢ ܒܸܕ ܫܲܕܪܲܚ ܠܵܘܟܼܘܿܢ ܚܕܵܐ ܐܲܨܲܚܬܵܐ.

ܐܲܚܢܲܢ ܒܸܕ ܥܵܒܼܕܲܚ ܠܹܗ ܐܵܗܵܐ ܡܸܢܕܝܼ ܓܵܘ ܡܸܬܚܵܐ ܕ 7 ܝܵܘܡܵܢܹ̈ܐ.

ܐܵܦ ܒܸܕ ܒܲܩܪܲܚ ܠܵܘܟܼܘܿܢ ܓܵܘ ܡܘܿܕܝ݉ ܦܸܨܠܵܐ ܒܵܥܝܼܬܘܿܢ ܕܗܵܘܹܐ ܚܘܼܛܵܛܵܘܟܼܘܿܢ.

ܩܵܐ ܛܘܼܦ̮ܣܵܐ، ܓܵܘ ܚܕܵܐ ܐܸܓܲܪܬܵܐ ܝܲܢ ܚܲܕ ܐܝܼܡܹܝܠ.

ܐܵܦ ܡܵܨܝܼܬܘܿܢ ܚܵܙܝܼܬܘܿܢ ܠܹܗ ܚܘܼܛܵܛܵܘܟܼܘܿܢ ܡܼܢ ܥܲܠ:

* ܬܲܪܥܵܐ ܐܸܠܸܟܬܪܘܿܢܵܝܵܐ ܕ myplace portal
* ܬܘܼܠܚܵܡܵܐ ܕ my NDIS app.

### ܬܲܪܥܵܐ ܐܸܠܸܟܬܪܘܿܢܵܝܵܐ ܕ myplace portal

ܬܲܪܥܵܐ ܐܸܠܸܟܬܪܘܿܢܵܝܵܐ ܕ myplace portal ܝܼܠܹܗ ܥܲܠ ܫܵܘܦܵܐ ܐܸܠܸܟܬܪܘܿܢܵܝܵܐ ܕ myGov.

ܐܲܚܢܲܢ ܟܹܐ ܡܲܢܗܸܪܲܚ ܕܵܐܟܼܝܼ ܐܵܣܪܝܼܬܘܿܢ ܠܹܗ myplace ܠܚܘܼܫܒܵܢܵܘܟܼܘܿܢ ܕ myGov ܓܵܘ ܟܬܵܒܼܘܿܢܵܐ 2 ــ ܡܲܒܪܵܝܬܵܐ ܕܚܘܼܛܵܛܵܐ ܕ NDIS ܕܕܝܼܵܘܟܼܘܿܢ.

ܐܝܼܡܲܢ ܕܡܲܦܠܸܚܝܼܬܘܿܢ myplace ܩܵܐ ܓܵܗܵܐ ܩܲܕܡܵܝܬܵܐ ܐܲܚܢܲܢ ܒܸܕ ܫܲܕܪܲܚ ܠܵܘܟܼܘܿܢ ܚܲܕ ܪܸܡܙܵܐ ܐ݉ܪܵܙܵܢܵܝܵܐ.

ܐܵܗܵܐ ܪܸܡܙܵܐ ܐ݉ܪܵܙܵܢܵܝܵܐ ܒܸܕ ܗܲܝܸܪ ܠܵܘܟܼܘܿܢ ܒܗܵܕܲܪܬܵܐ ܕܚܘܼܫܒܵܢܵܘܟܼܘܿܢ.

ܡܼܢ ܥܲܠ ܬܲܪܥܵܐ ܐܸܠܸܟܬܪܘܿܢܵܝܵܐ ܕ myplace portal، ܡܵܨܝܼܬܘܿܢ ܚܵܙܝܼܬܘܿܢ ܠܹܗ ܚܘܼܛܵܛܵܘܟܼܘܿܢ:

* ܕܐܝܼܬܠܵܘܟܼܘܿܢ ܗܵܕܝܼܵܐ
* ܕܐܝܼܬ ܗܘܵܐ ܠܵܘܟܼܘܿܢ ܡܼܢ ܩܲܕܡܬܵܐ.

ܡܼܢ ܥܲܠ ܬܲܪܥܵܐ ܐܸܠܸܟܬܪܘܿܢܵܝܵܐ ܕ myplace portal، ܡܵܨܝܼܬܘܿܢ ܨܲܚܨܝܼܬܘܿܢ:

* ܡܵܘܕܥܵܢܘܼܬܵܐ ܕܡܲܚܒܲܪܬܵܘܟܼܘܿܢ
* ܐܸܓܲܪܝܵܬܹ̈ܐ ܡܼܢ NDIS.

ܘܡܵܨܝܼܬܘܿܢ ܐܲܚܬܘܿܢ:

* ܡܕܲܒܪܝܼܬܘܿܢ ܠܗܘܿܢ ܘܲܥܕܵܘܟܼ̈ܘܿܢ
* ܚܵܙܝܼܬܘܿܢ ܠܟܠܲܝܗܝ ܦܘܼܪܥܵܢܵܘܟܼ̈ܘܿܢ.

### ܬܘܼܠܚܵܡܵܐ ܕ my NDIS app

ܡܵܨܝܼܬܘܿܢ ܡܲܨܠܝܼܬܘܿܢ ܠܹܗ ܬܘܼܠܚܵܡܵܐ ܕ my NDIS app ܥܲܠ:

* Google Play
* ܐܵܘܨܪܵܐ ܕܬܘܼܠܚܵܡܵܐ ܕ Apple App store.

ܡܼܢ ܥܲܠ ܬܘܼܠܚܵܡܵܐ ܕ my NDIS app، ܡܵܨܝܼܬܘܿܢ:

* ܓܲܫܩܝܼܬܘܿܢ ܥܲܠ ܦܘܼܨܵܠܹ̈ܐ ܕܡܵܘܕܥܵܢܘܼܬܵܐ ܦܲܪܨܘܿܦܵܝܬܵܐ ܕܕܝܼܵܘܟܼܘܿܢ ܘܡܵܘܕܥܵܢܘܼܬܵܐ ܕܚܘܼܛܵܛܵܘܟܼܘܿܢ
* ܓܲܫܩܝܼܬܘܿܢ ܥܲܠ **ܡܲܘܲܠܬܵܐ** ܓܵܘ ܚܘܼܛܵܛܵܘܟܼܘܿܢ
* ܡܕܲܒܪܝܼܬܘܿܢ ܦܘܼܪܥܵܢܵܘܟܼ̈ܘܿܢ

ܡܲܘܲܠܬܵܐ ܝܼܠܵܗܿ ܙܘܼܙܵܐ ܕܟܹܐ ܦܵܐܹܫ ܦܘܼܪܥܸܝܵܐ ܡܼܢ ܫܘܼܠܛܵܢܵܐ ܩܵܐ ܣܢܵܕܝܵܬܹ̈ܐ ܘܚܸܠܡܲܬܹ̈ܐ.

## ܫܲܪܝܼܟܹ̈ܐ ܕܫܲܒܼܪܘܼܬܵܐ ܒܟܼܝܼܪܵܝܬܵܐ

ܡܵܘܕܥܵܢܘܼܬܵܐ ܕܓܵܘ ܚܘܼܛܵܛܵܘܟܼܘܿܢ ܒܸܕ ܦܵܝܫܵܐ ܒܢܝܼܬܵܐ ܥܲܠ ܣܘܼܘܵܕܵܐ (ܗܲܡܙܲܡܬܵܐ) ܕܚܲܛܲܛܬܵܘܟܼܘܿܢ.

ܚܘܼܛܵܛܵܘܟܼܘܿܢ ܒܸܕ ܗܵܘܹܐ ܠܹܗ 5 ܣܵܗܡܹ̈ܐ.

1. ܡܵܘܕܥܵܢܘܼܬܵܐ ܒܘܼܕ ܕܝܼܵܘܟܼܘܿܢ

ܐܵܗܵܐ ܣܵܗܡܵܐ ܐܝܼܬܠܹܗ ܡܵܘܕܥܵܢܘܼܬܵܐ ܒܘܼܕ:

* ܫܲܦܠܘܼܬܵܘܟܼܘܿܢ
* ܥܵܒܼܘܿܕܘܵܬܵܘܟܼ̈ܘܿܢ ܝܵܘܡܵܝܹ̈ܐ
* ܐܲܝܟܵܐ ܟܹܐ ܚܵܝܝܼܬܘܿܢ ܘܥܲܡ ܡܵܢܝܼ ܟܹܐ ܚܵܝܝܼܬܘܿܢ
* ܡܵܢܝܼ ܟܹܐ ܣܵܢܹܕ ܠܵܘܟܼܘܿܢ ܗܵܕܝܼܵܐ.

2. ܒܲܝܬܘܼܬܵܐ ܘܚܲܒܼܪܵܢܹ̈ܐ

ܐܵܗܵܐ ܣܵܗܡܵܐ ܐܝܼܬܠܹܗ ܡܵܘܕܥܵܢܘܼܬܵܐ ܒܘܼܕ ܕܵܐܟܼܝܼ ܟܹܐ ܗܲܝܸܪܝܼ ܠܵܘܟܼܘܿܢ ܒܲܝܬܘܼܬܵܘܟܼܘܿܢ ܘܚܲܒܼܪܵܢܵܘܟܼ̈ܘܿܢ ܩܵܐ ܕܦܵܠܚܝܼܬܘܿܢ ܠܸܡܛܵܝܵܐ ܠܢܝܼܫܵܘܟܼ̈ܘܿܢ.

3. ܕܵܣܬܹ̈ܐ ܕܚܸܠܡܲܬܹ̈ܐ ܘܟܢܘܼܫܬܵܐ

ܐܵܗܵܐ ܣܵܗܡܵܐ ܐܝܼܬܠܹܗ ܡܵܘܕܥܵܢܘܼܬܵܐ ܒܘܼܕ ܣܢܵܕܝܵܬܹ̈ܐ ܡܘܼܩܪܸܒܼܹ̈ܐ ܒܝܲܕ ܟܢܘܼܫܬܵܐ ܝܲܢ ܫܘܼܠܛܵܢܵܐ.

4. ܢܝܼܫܵܘܟܼ̈ܘܿܢ

ܐܵܗܵܐ ܣܵܗܡܵܐ ܟܹܐ ܚܵܒܼܹܫ ܢܝܼܫܹ̈ܐ ܕܐܲܚܬܘܿܢ ܒܵܥܝܼܬܘܿܢ ܕܦܵܠܚܝܼܬܘܿܢ ܠܸܡܛܵܝܵܐ ܐܸܠܲܝܗܝ.

5.  ܣܢܵܕܝܵܬܹ̈ܐ ܡܘܼܘܸܠܹ̈ܐ

ܐܵܗܵܐ ܣܵܗܡܵܐ ܟܹܐ ܡܲܢܗܸܪ ܡܘܿܕܝ݉ ܡܲܘܲܠܬܵܐ ܐܝܼܬ ܠܵܘܟܼܘܿܢ.

### ܡܘܿܕܝ݉ ܡܵܘܕܥܵܢܘܼܬܵܐ ܐ݉ܚܹܪ݉ܬܵܐ ܐܝܼܬ ܓܵܘ ܚܘܼܛܵܛܵܘܟܼܘܿܢ؟

ܚܲܕܟܡܵܐ ܣܢܵܕܝܵܬܹ̈ܐ ܓܵܘ ܚܘܼܛܵܛܵܘܟܼܘܿܢ ܒܲܠܟܵܐ ܗܵܘܝܼ ’ܣܢܵܕܝܵܬܹ̈ܐ ܡܘܼܕܸܥܝܹ̈ܐ‘.

ܡܲܥܢܵܝ ܕܐܵܗܵܐ ܐܲܚܬܘܿܢ ܓܵܪܸܓ ܡܲܦܠܸܚܝܼܬܘܿܢ ܠܵܗܿ ܡܲܘܲܠܬܵܐ ܩܵܐ ܕܐܵܗܵܐ ܬܲܗܵܪܵܐ ܕܣܢܵܕܬܵܐ.

ܘܚܲܕܟܡܵܐ ܣܢܵܕܝܵܬܹ̈ܐ ܓܵܘ ܚܘܼܛܵܛܵܘܟܼܘܿܢ ܒܲܠܟܵܐ ܗܵܘܝܼ ’ܣܢܵܕܝܵܬܹ̈ܐ ܦܘܼܪܸܥܝܹ̈ܐ ܠܲܩܵܕ݉ܡܵܐ‘.

ܡܲܥܢܵܝ ܕܐܵܗܵܐ ܕܫܘܼܠܛܵܢܵܐ ܗܵܙܹܪܵܢ ܦܘܼܪܹܥܝܵܐ ܝܠܹܗ ܩܵܐ ܕܐܲܢܹܐ ܣܢܵܕܝܵܬܹ̈ܐ.

ܘܠܹܐ ܝܬܘܿܢ ܣܢܝܼܩܹ̈ܐ ܕܡܲܦܠܸܚܝܼܬܘܿܢ ܠܡܲܘܲܠܬܵܘܟܼܘܿܢ ܩܵܐ ܕܦܵܪܥܝܼܬܘܿܢ ܩܵܐܠܲܝܗܝ.

ܚܲܕܟܡܵܐ ܣܢܵܕܝܵܬܹ̈ܐ ܓܵܘ ܚܘܼܛܵܛܵܘܟܼܘܿܢ ܒܲܠܟܵܐ ܐܵܡܪܝܼ’ܡܲܕܟܼܲܪܬܵܐ ܕܚܲܒܪܵܢܹ̈ܐ ܕܡܙܲܘܸܕܵܢܵܐ ܦܝܼܫܬܵܐ ܝܠܵܗܿ ܛܠܝܼܒܬܵܐ‘.

ܡܲܥܢܵܝ ܕܐܵܗܵܐ ܓܵܪܹܓ ܝܵܗܒܼܝܼܬܘܿܢ ܠܲܢ ܡܵܘܕܥܵܢܘܼܬܵܐ ܒܘܼܫ ܙܵܘܕܵܐ ܡܼܢ ܩܵܕ݉ܡ ܕܡܵܨܝܼܬܘܿܢ ܡܲܦܠܸܚܝܼܬܘܿܢ ܠܵܗܿ ܡܲܘܲܠܬܵܘܟܼܘܿܢ ܩܵܐ ܗܿܝ ܣܢܵܕܬܵܐ.

ܐܸܢ ܟܹܐ ܗܲܡܙܸܡܝܼܬܘܿܢ ܠܸܫܵܢܵܐ ܐܸܢܓܠܸܣܢܵܝܵܐ ܐܲܝܟܼ ܚܲܕ ܠܸܫܵܢܵܐ ܬܪܲܝܵܢܵܐ، ܡܵܨܝܼܬܘܿܢ ܩܵܢܝܼܬܘܿܢ ܚܲܕ ܬܲܪܓܡܵܢܵܐ ܩܵܐ ܕܗܲܝܸܪ ܠܵܘܟܼܘܿܢ ܒܡܲܦܠܲܚܬܵܐ ܕܣܢܵܕܝܵܬܹ̈ܐ ܓܵܘ ܚܘܼܛܵܛܵܘܟܼܘܿܢ.

ܠܹܐ ܝܬܘܿܢ ܣܢܝܼܩܹ̈ܐ ܕܦܵܪܥܝܼܬܘܿܢ ܩܵܐ ܚܲܕ ܬܲܪܓܡܵܢܵܐ.

ܚܲܕ ܬܲܪܓܡܵܢܵܐ ܝܼܠܹܗ ܚܲܕ ܦܲܪܨܘܿܦܵܐ ܕ:

* ܟܹܐ ܗܲܡܙܸܡ ܠܸܫܵܢܵܘܟܼܘܿܢ
* ܟܹܐ ܗܲܝܸܪ ܠܵܘܟܼܘܿܢ ܕܦܲܪܡܝܼܬܘܿܢ ܡܘܿܕܝܼ ܝܠܹܗ ܒܹܐܡܵܪܵܐ ܚܲܕ ܦܲܪܨܘܿܦܵܐ.

ܡܵܨܝܼܬܘܿܢ ܡܲܦܠܸܚܝܼܬܘܿܢ ܠܵܗܿ ܡܲܘܲܠܬܵܘܟܼܘܿܢ ܩܵܐ ܚܲܕ ܬܲܪܓܡܵܢܵܐ ܐܸܢ ܣܵܢܩܝܼܬܘܿܢ ܠܣܢܵܕܬܹܗ ܒܣܲܒܵܒ ܕܫܲܦܠܘܼܬܵܘܟܼܘܿܢ.

ܩܵܐ ܛܘܼܦ̮ܣܵܐ، ܐܸܢ ܫܲܦܠܘܼܬܵܘܟܼܘܿܢ ܒܸܥܒܼܵܕܵܐ ܝܠܵܗܿ ܟܵܐܪ ܥܲܠ ܡܲܫܡܸܥܬܵܘܟܼܘܿܢ.

### ܡܘܿܕܝܼ ܐܸܢ ܒܵܥܝܼܬܘܿܢ ܫܲܚܠܸܦܝܼܬܘܿܢ ܚܲܕܟܡܵܐ ܣܵܗܡܹ̈ܐ ܡܼܢ ܚܘܼܛܵܛܵܘܟܼܘܿܢ؟

ܡܵܨܝܼܬܘܿܢ ܫܲܚܠܸܦܝܼܬܘܿܢ ܠܢܝܼܫܵܘܟܼ̈ܘܿܢ ܓܵܘ ܚܘܼܛܵܛܵܘܟܼܘܿܢ ܒܟܠ ܥܸܕܵܢܵܐ ܕܗܵܘܝܵܐ.

ܐܵܦ ܡܵܨܝܼܬܘܿܢ ܫܲܚܠܸܦܝܼܬܘܿܢ ܠܡܵܘܕܥܵܢܘܼܬܵܐ ܒܘܼܕ ܕܝܼܵܘܟܼܘܿܢ.

ܩܵܐ ܛܘܼܦ̮ܣܵܐ، ܫܲܚܠܲܦܬܵܐ ܕܐܵܕܪܹܣܵܘܟܼܘܿܢ ܐܸܢ ܫܘܼܢܹܐ ܠܵܘܟܼܘܿܢ ܒܲܝܬܵܐ.

ܡܵܨܝܼܬܘܿܢ ܛܵܠܒܝܼܬܘܿܢ ܡܸܢܲܢ ܕܫܲܚܠܸܦܲܚ:

* ܢܝܼܫܵܘܟܼ̈ܘܿܢ
* ܡܵܘܕܥܵܢܘܼܬܵܘܟܼܘܿܢ.

ܐܝܼܡܲܢ ܕܥܵܒܼܕܝܼܬܘܿܢ ܐܵܗܵܐ، ܐܲܚܢܲܢ ܒܸܕ ܫܲܕܪܲܚ ܠܵܘܟܼܘܿܢ ܚܕܵܐ ܐܲܨܲܚܬܵܐ ܕܚܘܼܛܵܛܵܘܟܼܘܿܢ ܚܲܕܬܵܐ.

ܡܵܨܝܼܬܘܿܢ ܩܵܢܝܼܬܘܿܢ ܗܲܝܲܪܬܵܐ ܩܵܐ ܕܫܲܚܠܸܦܝܼܬܘܿܢ ܠܚܘܼܛܵܛܵܘܟܼܘܿܢ ܡܼܢ:

* ܫܲܪܝܼܟܵܐ ܕܫܲܒܼܪܘܼܬܵܐ ܒܟܼܝܼܪܵܝܬܵܐ ܕܕܝܼܵܘܟܼܘܿܢ
* ܡܣܲܕܪܵܢܵܐ ܕܦܢܝܼܬܵܐ ܡܲܗܲܠܵܝܬܵܐ ܕܕܝܼܵܘܟܼܘܿܢ
* ܡܚܲܛܸܛܵܢܵܐ ܕ NDIA.

#### ܕܵܐܟܼܝܼ ܡܵܨܝܼܬܘܿܢ ܡܲܚܒܸܪܝܼܬܘܿܢ ܠܲܢ؟

ܡܵܨܝܼܬܘܿܢ ܣܲܚܒܸܪܝܼܬܘܿܢ ܠܫܵܘܦܲܢ ܐܸܠܸܟܬܪܘܿܢܵܝܵܐ ܥܲܠ [www.ndis.gov.au](http://www.ndis.gov.au)

ܝܲܢ ܡܵܨܝܼܬܘܿܢ ܡܲܚܒܸܪܝܼܬܘܿܢ ܠܲܢ ܥܲܠ ܡܸܢܝܵܢܵܐ **1800 800 110**

### ܡܘܿܕܝܼ ܐܸܢ ܠܹܐ ܣܲܙܓܸܪܝܼܬܘܿܢ ܥܲܡ ܡܘܿܕܝܼ ܕܐܝܼܬ ܓܵܘ ܚܘܼܛܵܛܵܘܟܼܘܿܢ؟

ܐܸܢ ܠܹܐ ܝܬܘܿܢ ܚܸܕܝܹ̈ܐ ܡܼܢ ܚܘܼܛܵܛܵܘܟܼܘܿܢ، ܓܵܪܹܓ ܗܲܡܙܸܡܝܼܬܘܿܢ ܥܲܡ:

* ܫܲܪܝܼܟܵܐ ܕܫܲܒܼܪܘܼܬܵܐ ܒܟܼܝܼܪܵܝܬܵܐ ܕܕܝܼܵܘܟܼܘܿܢ
* ܡܣܲܕܪܵܢܵܐ ܕܦܢܝܼܬܵܐ ܡܲܗܲܠܵܝܬܵܐ ܕܕܝܼܵܘܟܼܘܿܢ
* ܡܚܲܛܸܛܵܢܵܐ ܕ NDIA.

ܐܵܢܝܼ ܡܵܨܝܼ ܡܲܢܗܸܪܝܼ:

* ܦܘܼܣܩܵܢܹ̈ܐ ܕܕܝܼܲܢ
* ܕܵܐܟܼܝܼ ܡܵܨܝܼܬܘܿܢ ܡܲܦܠܸܚܝܼܬܘܿܢ ܠܡܲܘܲܠܬܵܘܟܼܘܿܢ.

ܐܵܢܝܼ ܐܵܦ ܡܵܨܝܼ ܗܲܝܸܪܝܼ ܠܵܘܟܼܘܿܢ ܕܫܲܪܝܼܬܘܿܢ ܠܟܠܚܲܕ ܡܼܢ ܩܸܛ̈ܪܹܐ ܕܗܵܘܝܼ.

ܐܸܢ ܗܵܠܵܐ ܠܹܐ ܝܬܘܿܢ ܣܲܙܓܘܼܪܹܐ ܡܼܢ ܦܘܼܣܩܵܢܵܐ ܕܕܝܼܲܢ، ܡܵܨܝܼܬܘܿܢ ܛܵܠܒܝܼܬܘܿܢ ܡܸܢܲܢ ܕܥܵܒܼܕܲܚ ܚܕܵܐ **ܬܢܵܝܬܵܐ ܕܓܲܫܲܩܬܵܐ ܓܵܘܵܢܵܝܬܵܐ**.

ܓܵܘ ܚܕܵܐ ܬܢܵܝܬܵܐ ܕܓܲܫܲܩܬܵܐ ܓܵܘܵܢܵܝܬܵܐ، ܟܹܐ ܨܲܚܨܸܝܲܚ ܠܚܘܼܛܵܛܵܘܟܼܘܿܢ ܩܵܐ ܕܚܵܙܲܚ ܡܘܿܕܝܼ:

* ܦܠܵܚܵܐ ܝܠܹܗ ܨܦܵܝܝܼ
* ܡܵܨܹܐ ܕܦܵܠܹܚ ܒܘܼܫ ܨܦܵܝܝܼ.

ܡܼܢ ܒܵܬ݉ܪ ܕܩܲܒܠܝܼܬܘܿܢ ܠܚܘܼܛܵܛܵܘܟܼܘܿܢ، ܐܝܼܬ ܠܵܘܟܼܘܿܢ 3 ܝܲܪܚܹ̈ܐ ܕܛܵܠܒܝܼܬܘܿܢ ܡܸܢܲܢ ܕܥܵܒܼܕܲܚ ܚܕܵܐ ܬܢܵܝܬܵܐ ܕܓܲܫܲܩܬܵܐ ܥܲܠ ܦܘܼܣܩܵܢܵܐ ܕܕܝܼܲܢ.

ܡܵܨܝܼܬܘܿܢ ܦܵܝܫܝܼܬܘܿܢ ܡܲܦܠܘܼܚܹܐ ܠܚܘܼܛܵܛܵܘܟܼܘܿܢ ܒܥܸܕܵܢܵܐ ܕܐܲܚܢܲܢ ܥܵܒܼܕܲܚ ܚܕܵܐ ܬܢܵܝܬܵܐ ܕܓܲܫܲܩܬܵܐ ܥܲܠܘܿܗܿ.

ܐܸܢ ܗܵܠܵܐ ܠܹܐ ܝܬܘܿܢ ܚܸܕܝܹ̈ܐ ܡܼܢ ܒܵܬ݉ܪ ܬܢܵܝܬܵܐ ܕܓܲܫܲܩܬܵܐ ܥܲܠ ܦܘܼܣܩܵܢܲܢ، ܡܵܨܝܼܬܘܿܢ ܡܲܚܒܸܪܝܼܬܘܿܢ ܩܵܐ **ܒܹܝܬ ܕܝܼܢܵܐ ܦܘܼܪܢܵܣܵܝܵܐ ܕܩܒ݂ܵܠܝܵܬܹ̈ܐ (AAT)**.

AAT ܟܹܐ ܥܵܒܼܹܕ ܬܢܵܝܬܵܐ ܕܓܲܫܲܩܬܵܐ ܥܲܠ ܦܘܼܣܩܵܢܹ̈ܐ ܕܫܘܼܠܛܵܢܵܐ.

ܡܵܨܝܼܬܘܿܢ ܡܲܚܒܸܪܝܼܬܘܿܢ ܩܵܐ AAT.  
**333 228 1800**

ܡܵܨܝܼܬܘܿܢ ܣܲܚܒܸܪܝܼܬܘܿܢ ܠܫܵܘܦܵܐ ܐܸܠܸܟܬܪܘܿܢܵܝܵܐ ܕ AAT.  
[www.aat.gov.au](http://www.aat.gov.au/)

## ܦܲܪܡܵܝܬܵܐ ܕܡܲܣܲܐܝܵܬܹ̈ܐ ܕܣܢܵܕܬܵܐ ܕܕܝܼܵܘܟܼܘܿܢ

ܐܲܚܢܲܢ ܒܸܕ ܦܲܠܸܓܼܲܚ ܠܡܲܘܲܠܬܵܘܟܼܘܿܢ ܩܵܐ ܕܦܵܝܫܝܼ ܦܘܼܪܥܸܝܹ̈ܐ ܬܲܗܵܪܹ̈ܐ ܦܪܝܼܫܹ̈ܐ ܕܣܢܵܕܝܵܬܹ̈ܐ.

ܟܹܐ ܩܵܪܲܚ ܠܵܗܿ ܐܲܝܵܐ **ܡܲܣܲܐܬܵܐ ܕܣܢܵܕܬܵܐ** ܕܕܝܼܵܘܟܼܘܿܢ.

ܐܝܼܬ ܬܠܵܬܵܐ ܬܲܗܵܪܹ̈ܐ ܕܡܲܣܲܐܝܵܬܹ̈ܐ ܕܣܢܵܕܬܵܐ:

1. ܣܢܵܕܝܵܬܹ̈ܐ ܫܸܪܫܵܝܹ̈ܐ
2. ܣܢܵܕܝܵܬܹ̈ܐ ܩܲܪܢܵܝܹ̈ܐ
3. ܣܢܵܕܝܵܬܹ̈ܐ ܕܒܢܵܝܬܵܐ ܕܡܲܨܝܵܢܘܼܬܵܐ.

ܐܲܚܢܲܢ ܡܲܢܗܘܼܪܹܐ ܝܘܲܚ ܠܟܠܚܲܕ ܡܸܢܲܝܗܝ ܥܲܠ ܦܵܬܘܵܬܹ̈ܐ ܕܒܹܐܬܵܝܵܐ ܝܢܵܐ.

### ܡܲܣܲܐܬܵܐ ܕܣܢܵܕܝܵܬܹ̈ܐ ܫܸܪܫܵܝܹ̈ܐ

ܡܲܣܲܐܬܵܐ ܕܣܢܵܕܝܵܬܹ̈ܐ ܫܸܪܫܵܝܹ̈ܐ ܟܹܐ ܗܲܝܸܪܵܐ ܠܵܘܟܼܘܿܢ ܒܥܵܒܼܘܿܕܘܵܬܹ̈ܐ ܝܵܘܡܵܝܹ̈ܐ ܕܕܝܼܵܘܟܼܘܿܢ.

ܐܝܼܬ ܐܲܪܒܥܵܐ ܬܲܗܵܪܹ̈ܐ ܕܣܢܵܕܝܵܬܹ̈ܐ ܓܵܘ ܕܐܲܝܵܐ ܡܲܣܲܐܬܵܐ:

1.    ܗܲܝܲܪܬܵܐ ܒܚܲܝܘܼܬܵܐ ܝܵܘܡܵܝܬܵܐ

ܡܲܘܲܠܬܵܐ ܝܼܠܵܗܿ ܩܵܐ ܣܢܵܕܝܵܬܹ̈ܐ ܕܣܢܝܼܩܹ̈ܐ ܝܬܘܿܢ ܥܲܠܲܝܗܝ ܓܵܘ ܚܲܝܘܼܬܵܘܟܼܘܿܢ ܝܵܘܡܵܝܬܵܐ، ܐܲܝܟܼ ܬܲܡܲܙܬܵܐ ܕܒܲܝܬܵܘܟܼܘܿܢ.

ܐܲܝܵܐ ܦܝܼܫܬܵܐ ܝܠܵܗܿ ܩܪܝܼܬܵܐ ܚܲܕܟܡܵܐ ܓܵܗܹ̈ܐ ‘ܥܵܒܼܘܿܕܘܵܬܹ̈ܐ ܝܵܘܡܵܝܹ̈ܐ’.

2.    ܡܵܘܒܕܵܢܹ̈ܐ (ܐܲܣܵܢܹ̈ܐ ܕܦܵܝܫܝܼ ܡܘܼܠܦܸܚܹ̈ܐ ܘܪܘܼܦܹ̈ܐ)

ܡܲܘܲܠܬܵܐ ܝܼܠܵܗܿ ܩܵܐ ܡܸܢܕܝܼܵܢܹ̈ܐ ܕܟܠܝܘܿܡ ܣܢܝܼܩܹ̈ܐ ܝܬܘܿܢ ܥܲܠܲܝܗܝ، ܐܲܝܟܼ ܐܲܣܵܢܹ̈ܐ ܕܗܲܝܸܪܝܼ ܠܵܘܟܼܘܿܢ ܐܵܟܼܠܝܼܬܘܿܢ.

3.    ܗܲܝܲܪܬܵܐ ܒܫܲܪܲܟܬܵܐ ܫܲܘܬܵܦܵܝܬܵܐ ܘܟܢܘܼܫܬܵܢܵܝܬܵܐ

ܡܲܘܲܠܬܵܐ ܝܼܠܵܗܿ ܩܵܐ ܚܲܕ ܦܲܪܨܘܿܦܵܐ ܩܵܐ ܕܣܵܢܹܕ ܠܵܘܟܼܘܿܢ ܕܫܲܪܸܟܝܼܬܘܿܢ ܓܵܘ ܥܵܒܼܘܿܕܘܵܬܹ̈ܐ.

ܐܲܝܵܐ ܦܝܼܫܬܵܐ ܝܠܵܗܿ ܝܠܵܗܿ ܩܪܝܼܬܵܐ ܚܲܕܟܡܵܐ ܓܵܗܹ̈ܐ ‘ܫܲܪܲܟܬܵܐ ܫܲܘܬܵܦܵܝܬܵܐ، ܟܢܘܼܫܬܵܢܵܝܬܵܐ ܘܡܕܝܼܢܵܝܬܵܐ’.

4.    ܢܘܼܩܵܠܵܐ

ܡܲܘܲܠܬܵܐ ܟܹܐ ܗܲܝܸܪܵܐ ܠܵܘܟܼܘܿܢ ܕܚܵܙܩܝܼܬܘܿܢ ܠܕܘܼܟܵܢܹ̈ܐ ܩܵܐ ܕܗܲܝܸܪܝܼ ܠܵܘܟܼܘܿܢ ܦܵܠܚܝܼܬܘܿܢ ܠܸܡܛܵܝܵܐ ܠܢܝܼܫܵܘܟܼ̈ܘܿܢ.

ܩܵܐ ܛܘܼܦ̮ܣܵܐ، ܪܚܵܫܬܵܐ ܠܫܘܼܓܼ݉ܠܵܐ.

ܟܠܚܲܕ ܦܲܪܨܘܿܦܵܐ ܟܹܐ ܡܲܦܠܸܚ ܠܐܲܝܵܐ ܡܲܘܲܠܬܵܐ ܒܐܘܼܪܚܵܬܹ̈ܐ ܦܪܝܼܫܹ̈ܐ.

### ܡܲܣܲܐܬܵܐ ܕܣܢܵܕܝܵܬܹ̈ܐ ܩܲܪܢܵܝܹ̈ܐ

ܡܲܣܲܐܬܵܐ ܕܣܢܵܕܝܵܬܹ̈ܐ ܩܲܪܢܵܝܹ̈ܐ ܝܼܠܵܗܿ ܩܵܐ **ܬܸܟܢܘܿܠܘܿܓ̰ܝܵܐ ܡܥܲܕܪܵܢܬܵܐ** ܒܘܼܫ ܛܝܼܡܵܢܬܵܐ.

ܬܸܟܢܘܿܠܘܿܓ̰ܝܵܐ ܡܥܲܕܪܵܢܬܵܐ ܡܵܨܝܵܐ:

* ܥܵܒܼܕܵܐ ܠܵܗܿ ܗܵܣܵܢܵܝ ܥܒܼܵܕܬܵܐ ܕܡܸܢܕܝܼܵܢܹ̈ܐ
* ܚܲܡܝܵܐ ܠܵܘܟܼܘܿܢ ܫܲܝܢܵܝܹ̈ܐ (ܣܲܠܵܡܲܬ).

ܬܸܟܢܘܿܠܘܿܓ̰ܝܵܐ ܡܥܲܕܪܵܢܬܵܐ ܒܲܠܟܵܐ ܗܵܘܝܵܐ:

* ܚܲܕ ܡܥܲܕܪܵܢܵܐ ܝܲܢ ܚܲܕ ܐܲܣܵܢܵܐ
* ܚܲܕ ܣܸܣܬܝܼܡܵܐ ܠܡܲܦܠܘܼܚܹܐ.

ܐܝܼܬ ܬܪܹ̈ܝܢ ܣܸܕܪܹ̈ܐ ܕܣܢܵܕܝܵܬܹ̈ܐ ܓܵܘ ܕܐܵܗܵܐ ܡܲܣܲܐܬܵܐ:

1. ܬܸܟܢܘܿܠܘܿܓ̰ܝܵܐ ܡܥܲܕܪܵܢܬܵܐ  
   ܡܲܘܲܠܬܵܐ ܝܼܠܵܗܿ ܩܵܐ ܐܲܣܵܢܹ̈ܐ ܠܪܚܵܫܵܐ ܠܕܘܼܟܵܢܹ̈ܐ ܘܩܵܐ ܝܵܗܒܼ ܫܩܵܠܵܐ.
2. ܫܲܚܠܲܦܬܵܐ ܕܡܸܢܕܝܼܢܹ̈ܐ ܕܒܲܝܬܵܐ   
   ܐܲܝܵܐ ܡܲܘܲܠܬܵܐ ܟܹܐ ܦܵܪܥܵܐ ܩܵܐ ܫܘܼܚܠܵܦܹ̈ܐ ܕܥܵܒܼܕܝܼܬܘܿܢ ܠܗܘܿܢ ܓܵܘ ܒܲܝܬܵܘܟܼܘܿܢ.

### ܡܲܣܲܐܬܵܐ ܕܣܢܵܕܝܵܬܹ̈ܐ ܕܒܢܵܝܬܵܐ ܕܡܲܨܝܵܢܘܼܬܵܐ

ܡܲܣܲܐܬܵܐ ܕܒܢܵܝܬܵܐ ܕܡܲܨܝܵܢܘܼܬܵܐ ܟܹܐ ܗܲܝܸܪܵܐ ܠܵܘܟܼܘܿܢ ܕܦܵܠܚܝܼܬܘܿܢ ܠܸܡܛܵܝܵܐ ܠܢܝܼܫܵܘܟܼ̈ܘܿܢ.

ܐܲܝܵܐ ܡܲܣܲܐܬܵܐ ܟܹܐ ܣܵܢܕܵܐ ܠܵܘܟܼܘܿܢ ܩܵܐ ܕ:

* ܥܵܒܼܕܝܼܬܘܿܢ ܡܸܢܕܝܼܵܢܹ̈ܐ ܩܵܐ ܓܵܢܵܘܟܼܘܿܢ
* ܕܝܵܠܦܝܼܬܘܿܢ ܡܗܝܼܪܘܼܝܵܬܹ̈ܐ ܚܲܕܬܬܹ̈ܐ.

ܐܝܼܬ 9 ܣܸܕܪܹ̈ܐ ܕܣܢܵܕܬܵܐ ܓܵܘ ܕܐܲܝܵܐ ܡܲܣܲܐܬܵܐ.

1.    ܡܣܲܕܪܵܢܘܼܬܵܐ ܕܣܢܵܕܬܵܐ

ܐܲܝܵܐ ܡܲܘܲܠܬܵܐ ܟܹܐ ܦܵܪܥܵܐ ܩܵܐ ܚܲܕ ܡܣܲܕܪܵܢܵܐ ܕܣܢܵܕܬܵܐ ܩܵܐ ܕܗܲܝܸܪ ܠܵܘܟܼܘܿܢ ܕܡܲܦܠܸܚܝܼܬܘܿܢ ܠܹܗ ܚܘܼܛܵܛܵܘܟܼܘܿܢ.

2.    ܡܲܪܝܲܙܝܵܬܹ̈ܐ ܕܚܲܝܘܼܬܵܐ ܒܘܼܫ ܨܦܵܝܝܼ

ܐܲܝܵܐ ܡܲܘܲܠܬܵܐ ܟܹܐ ܦܵܪܥܵܐ ܩܵܐ ܣܢܵܕܬܵܐ ܩܵܐ ܕܗܲܝܸܪܵܐ ܠܵܘܟܼܘܿܢ ܕܡܲܫܟܼܚܝܼܬܘܿܢ ܘܚܵܝܝܼܬܘܿܢ ܓܵܘ ܚܲܕ ܒܲܝܬܵܐ ܨܦܵܝܝܼ.

ܐܲܝܵܐ ܚܲܕܟܡܵܐ ܓܵܗܹ̈ܐ ܟܹܐ ܦܵܝܫܵܐ ܩܪܝܼܬܵܐ ’ܚܲܝܘܼܬܵܐ ܓܵܘ ܒܲܝܬܵܐ ܕ CB‘ .

3.    ܫܲܪܲܟܬܵܐ ܫܲܘܬܵܦܵܝܬܵܐ ܘܟܢܘܼܫܬܵܢܵܝܬܵܐ ܒܘܼܫ ܙܵܘܕܵܐ

ܐܲܝܵܐ ܡܲܘܲܠܬܵܐ ܟܹܐ ܦܵܪܥܵܐ ܩܵܐ ܣܢܵܕܬܵܐ ܠܗܲܝܲܪܬܵܘܟܼܘܿܢ ܕ:

* ܝܵܠܦܝܼܬܘܿܢ ܡܗܝܼܪܘܼܝܵܬܹ̈ܐ ܚܲܕܬܬܹ̈ܐ
* ܫܲܪܸܟܝܼܬܘܿܢ ܓܵܘ ܟܢܘܼܫܬܵܐ.

ܐܲܝܵܐ ܚܲܕܟܡܵܐ ܓܵܗܹ̈ܐ ܟܹܐ ܦܵܝܫܵܐ ܩܪܝܼܬܵܐ ’ܫܲܪܲܟܬܵܐ ܫܲܘܬܵܦܵܝܬܵܐ، ܟܢܘܼܫܬܵܢܵܝܬܵܐ ܘܡܕܝܼܢܵܝܬܵܐ ܕ CB‘.

4.    ܡܲܫܟܼܲܚܬܵܐ ܘܚܲܡܲܝܬܵܐ ܕܚܲܕ ܫܘܼܓܼ݉ܠܵܐ

ܐܲܝܵܐ ܡܲܘܲܠܬܵܐ ܟܹܐ ܦܵܪܥܵܐ ܩܵܐ ܣܢܵܕܝܵܬܹ̈ܐ ܩܵܐ ܕܗܲܝܸܪܵܐ ܠܵܘܟܼܘܿܢ ܡܲܫܟܼܚܝܼܬܘܿܢ ܘܚܲܡܝܼܬܘܿܢ ܚܲܕ ܫܘܼܓܼ݉ܠܵܐ.

ܐܲܝܵܐ ܚܲܕܟܡܵܐ ܓܵܗܹ̈ܐ ܟܹܐ ܦܵܝܫܵܐ ܩܪܝܼܬܵܐ ’ܡܲܦܠܲܚܬܵܐ ܕ CB‘.

5.    ܐܲܣܘܼܪܹ̈ܐ ܒܘܼܫ ܨܦܵܝܝܼ

ܐܲܝܵܐ ܡܲܘܲܠܬܵܐ ܝܼܠܵܗܿ ܩܵܐ ܕܗܲܝܸܪܵܐ ܠܵܘܟܼܘܿܢ ܕܦܵܠܚܝܼܬܘܿܢ ܒܚܕܵܐ ܐܘܼܪܚܵܐ ܡܣܝܼܡܵܢܬܵܐ.

ܐܲܝܵܐ ܚܲܕܟܡܵܐ ܓܵܗܹ̈ܐ ܟܹܐ ܦܵܝܫܵܐ ܩܪܝܼܬܵܐ ’ܐܲܣܘܼܪܹ̈ܐ ܕ CB‘.

6.    ܚܘܼܠܡܵܢܵܐ ܘܛܵܒܼܘܼܬܵܐ ܕܚܲܝܹ̈ܐ ܒܘܼܫ ܨܦܵܝܝܼ

ܐܲܝܵܐ ܡܲܘܲܠܬܵܐ ܟܹܐ ܣܵܢܕܵܐ ܠܵܘܟܼܘܿܢ ܕܝܵܠܦܝܼܬܘܿܢ ܕܵܐܟܼܝܼ ܗܵܘܹܐ ܠܵܘܟܼܘܿܢ ܚܲܝܹ̈ܐ ܚܘܼܠܡܵܢܵܝܹ̈ܐ.

ܐܲܝܵܐ ܚܲܕܟܡܵܐ ܓܵܗܹ̈ܐ ܟܹܐ ܦܵܝܫܵܐ ܩܪܝܼܬܵܐ ’ܚܘܼܠܡܵܢܵܐ ܘܛܵܒܼܘܼܬܵܐ ܕܚܲܝܹ̈ܐ ܕ CB‘.

7.    ܝܠܵܦܬܵܐ ܒܘܼܫ ܨܦܵܝܝܼ

ܐܲܝܵܐ ܡܲܘܲܠܬܵܐ ܝܼܠܵܗܿ ܐܝܼܡܲܢ ܕܫܲܢܝܼܬܘܿܢ ܡܼܢ ܡܲܕܪܲܫܬܵܐ ܠܒܹܝܬ ܨܵܘܒܵܐ ܝܲܢ ܠ TAFE.

ܐܲܝܵܐ ܚܲܕܟܡܵܐ ܓܵܗܹ̈ܐ ܟܹܐ ܦܵܝܫܵܐ ܩܪܝܼܬܵܐ ’ܝ݉ܠܵܦܬܵܐ ܩܵܐ ܟܠܲܝܗܝ ܫܸܢܹ̈ܐ ܕܚܲܝܹ̈ܐ ܕ CB‘.

8.    ܓܘܼܒܵܝܹ̈ܐ ܕܚܲܝܹ̈ܐ ܒܘܼܫ ܨܦܵܝܝܼ

ܐܲܝܵܐ ܡܲܘܲܠܬܵܐ ܝܼܠܵܗܿ ܩܵܐ ܚܲܕ ܡܕܲܒܪܵܢܵܐ ܕܚܘܼܛܵܛܵܐ ܩܵܐ ܕܗܲܝܸܪ ܠܵܘܟܼܘܿܢ ܡܕܲܒܪܝܼܬܘܿܢ ܙܘܼܙܹ̈ܐ ܕܓܵܘ ܚܘܼܛܵܛܵܘܟܼܘܿܢ.

ܐܲܝܵܐ ܚܲܕܟܡܵܐ ܓܵܗܹ̈ܐ ܟܹܐ ܦܵܝܫܵܐ ܩܪܝܼܬܵܐ ’ܓܘܼܒܵܝܵܐ ܘܙܲܒܛܲܢܬܵܐ ܕ CB‘.

9.    ܚܲܝܘܼܬܵܐ ܝܵܘܡܵܝܬܵܐ ܒܘܼܫ ܨܦܵܝܝܼ

ܐܲܝܵܐ ܡܲܘܲܠܬܵܐ ܟܹܐ ܣܵܢܕܵܐ ܠܵܘܟܼܘܿܢ ܕ:

* ܥܵܒܼܕܝܼܬܘܿܢ ܡܸܢܕܝܼܵܢܹ̈ܐ ܒܘܼܫ ܙܵܘܕܵܐ ܒܓܵܢܵܘܟܼܘܿܢ
* ܫܲܪܸܟܝܼܬܘܿܢ ܓܵܘ ܟܢܘܼܫܬܵܐ.

ܐܲܝܵܐ ܚܲܕܟܡܵܐ ܓܵܗܹ̈ܐ ܟܹܐ ܦܵܝܫܵܐ ܩܪܝܼܬܵܐ ’ܥܵܒܼܘܿܕܘܼܬܵܐ ܝܵܘܡܵܝܬܵܐ ܕ CB‘.

## ܕܵܐܟܼܝܼ ܡܵܨܝܼܬܘܿܢ ܡܕܲܒܪܝܼܬܘܿܢ ܠܡܲܘܲܠܬܵܘܟܼܘܿܢ؟

ܚܘܼܛܵܛܵܘܟܼܘܿܢ ܒܸܕ ܡܲܢܗܸܪ ܕܵܐܟܼܝܼ ܐܲܚܬܘܿܢ ܒܸܕ ܡܕܲܒܪܝܼܬܘܿܢ ܠܡܲܘܲܠܬܵܘܟܼܘܿܢ.

ܚܘܼܛܵܛܵܘܟܼܘܿܢ ܒܸܕ ܡܲܕܸܥ ܐܸܢ ܐܲܚܬܘܿܢ ܒܸܕ:

* ܗܵܘܹܐ ܠܵܘܟܼܘܿܢ ܡܕܲܒܲܪܬܵܐ ܕܓܵܢܵܐ ــ ܐܲܚܬܘܿܢ ܒܸܕ ܡܕܲܒܪܝܼܬܘܿܢ ܠܹܗ ܚܘܼܛܵܛܵܘܟܼܘܿܢ
* ܗܵܘܹܐ ܠܵܘܟܼܘܿܢ ܚܲܕ ܡܕܲܒܪܵܢܵܐ ܕܚܘܼܛܵܛܵܐ ــ ܚܲܕ ܦܲܪܨܘܿܦܵܐ ܐܲܚܬܘܿܢ ܒܸܕ ܡܲܦܠܸܚܝܼܬܘܿܢ ܠܹܗ ܒܐܲܓܼܪܵܐ ܩܵܐ ܕܣܵܢܹܕ ܠܵܘܟܼܘܿܢ ܒܡܕܲܒܲܪܬܵܐ ܕܡܲܘܲܠܬܵܘܟܼܘܿܢ
* ܡܲܪܝܸܙܝܼܬܘܿܢ ܕ NDIA ܡܕܲܒܪܵܐ ܠܵܗܿ ܡܲܘܲܠܬܵܘܟܼܘܿܢ.

ܒܲܠܟܵܐ ܐܵܦ ܗܵܘܝܼܬܘܿܢ ܦܪܝܼܫܹܐ ܚܲܕ ܡܘܼܙܵܓܼܵܐ ܕܐܲܢܹܐ ܓܘܼܒܵܝܹ̈ܐ.

ܩܵܐ ܛܘܼܦ̮ܣܵܐ، ܒܲܠܟܵܐ ܡܕܲܒܪܝܼܬܘܿܢ ܚܲܕ ܣܵܗܡܵܐ ܡܼܢ ܡܲܘܲܠܬܵܐ ܒܓܵܢܵܘܟܼܘܿܢ، ܘ NDIA ܡܕܲܒܪܵܐ ܣܵܗܡܵܐ ܦܵܝܫܵܢܵܐ.

ܐܲܚܢܲܢ ܡܲܢܗܘܼܪܹܐ ܝܘܲܚ ܠܦܘܼܪܫܘܼܢܝܵܐ ܒܹܝܠ ܐܲܢܹܐ ܬܪܹ̈ܝܢ ܓܵܘ ܟܬܵܒܼܘܿܢܵܐ 2 ــ ܡܲܒܪܵܝܬܵܐ ܕܚܘܼܛܵܛܵܐ ܕ NDIS ܕܕܝܼܵܘܟܼܘܿܢ.

ܐܲܚܬܘܿܢ ܗܵܠܵܐ ܐܝܼܬ ܠܵܘܟܼܘܿܢ ܓܘܼܒܵܝܵܐ ܘܙܲܒܛܲܢܬܵܐ ܥܲܠ ܚܘܼܛܵܛܵܘܟܼܘܿܢ، ܐܵܦ ܐܸܢ ܡܲܘܲܠܬܵܘܟܼܘܿܢ ܦܝܼܫܬܵܐ ܝܠܵܗܿ ܡܕܘܼܒܸܪܬܵܐ ܒܝܲܕ:

* ܚܲܕ ܡܕܲܒܪܵܢܵܐ ܕܚܘܼܛܵܛܵܐ
* NDIA.

ܐܸܢ ܒܵܥܝܼܬܘܿܢ ܫܲܚܠܸܦܝܼܬܘܿܢ ܕܵܐܟܼܝܼ ܡܕܲܒܪܝܼܬܘܿܢ ܡܲܘܲܠܬܵܘܟܼܘܿܢ، ܡܵܨܝܼܬܘܿܢ ܗܲܡܙܸܡܝܼܬܘܿܢ ܥܲܡ:

* ܫܲܪܝܼܟܵܐ ܕܫܲܒܼܪܘܼܬܵܐ ܒܟܼܝܼܪܵܝܬܵܐ ܕܕܝܼܵܘܟܼܘܿܢ
* ܡܣܲܕܪܵܢܵܐ ܕܦܢܝܼܬܵܐ ܡܲܗܲܠܵܝܬܵܐ ܕܕܝܼܵܘܟܼܘܿܢ
* ܡܚܲܛܸܛܵܢܵܐ ܕ NDIA.

## ܡܲܦܠܲܚܬܵܐ ܕܚܘܼܛܵܛܵܘܟܼܘܿܢ

### ܥܲܠ ܡܘܿܕܝܼ ܡܵܨܝܼܬܘܿܢ ܚܵܪܓ̰ܝܼܬܘܿܢ ܠܵܗܿ ܡܲܘܲܠܬܵܘܟܼܘܿܢ؟

ܐܝܼܡܲܢ ܕܓܲܒܘܼܝܹܐ ܝܬܘܿܢ ܥܲܠ ܡܘܿܕܝܼ ܚܵܪܓ̰ܝܼܬܘܿܢ ܠܵܗܿ ܡܲܘܲܠܬܵܘܟܼܘܿܢ، ܣܢܝܼܩܹ̈ܐ ܝܬܘܿܢ ܕܐܲܟܸܕܝܼܬܘܿܢ ܕܐܲܝܵܐ ܓܲܒܲܝܬܵܐ ܒܸܬܒܵܥܵܐ ܝܠܵܗܿ ܠܩܵܢܘܿܢܹ̈ܐ ܕܕܝܼܲܢ.

ܐܝܼܬܠܲܢ ܚܲܕܟܡܵܐ ܒ̈ܘܼܩܵܪܹܐ ܕܡܵܨܝܼܬܘܿܢ ܓ̰ܲܘܸܒܝܼܬܘܿܢ ܠܗܘܿܢ.

ܐܲܢܹܐ ܒ̈ܘܼܩܵܪܹܐ ܡܵܨܝܼ ܗܲܝܸܪܝܼ ܠܵܘܟܼܘܿܢ ܕܚܲܫܒܸܢܝܼܬܘܿܢ ܥܲܠ ܡܘܿܕܝܼ ܚܵܪܓ̰ܝܼܬܘܿܢ ܠܵܗܿ ܡܲܘܲܠܬܵܘܟܼܘܿܢ.

ܡܵܨܝܼܬܘܿܢ ܪܵܫܡܝܼܬܘܿܢ ‘ܗܹܐ’ ܝܲܢ ‘ܠܵܐ’ ܩܵܐ ܟܠܚܲܕ ܒܘܼܩܵܪܵܐ.

#### ܒܘܼܩܵܪܵܐ 1

ܒܸܕ ܗܲܝܸܪܵܐ ܠܵܘܟܼܘܿܢ ܣܢܵܕܬܵܐ ܕܦܵܠܚܝܼܬܘܿܢ ܠܸܡܛܵܝܵܐ ܠܢܝܼܫܵܘܟܼ̈ܘܿܢ ܓܵܘ ܚܘܼܛܵܛܵܘܟܼܘܿܢ؟

ܗܹܐ

ܠܵܐ

#### ܒܘܼܩܵܪܵܐ 2

ܝܼܠܹܗ ܛܝܼܡܵܐ ܕܣܢܵܕܬܵܐ ܗܿܘ ܛܝܼܡܵܐ ܒܘܼܫ ܨܦܵܝܝܼ ܒܲܪܩܘܼܒܼܠ ܕܙܘܼܙܹ̈ܐ ܕܦܝܼܫܹ̈ܐ ܝܢܵܐ ܚܪܝܼܓ̰ܹ̈ܐ؟

ܗܹܐ

ܠܵܐ

#### ܒܘܼܩܵܪܵܐ 3

ܡܵܨܝܼܬܘܿܢ ܦܵܪܥܝܼܬܘܿܢ ܩܵܐ ܣܢܵܕܬܵܐ ܒܙܘܼܙܹ̈ܐ ܕܡܲܣܲܐܬܵܐ ܕܕܝܼܵܘܟܼܘܿܢ؟

ܗܹܐ

ܠܵܐ

#### ܒܘܼܩܵܪܵܐ 4

ܒܸܕ ܗܲܝܸܪܵܐ ܠܵܘܟܼܘܿܢ ܣܢܵܕܬܵܐ ܓܵܘ ܚܲܩܠܹ̈ܐ ܦܪܝܼܫܹ̈ܐ ܕܚܲܝܘܼܬܵܘܟܼܘܿܢ؟

ܩܵܐ ܛܘܼܦ̮ܣܵܐ، ܒܸܕ ܗܲܝܸܪܝܼ ܠܵܘܟܼܘܿܢ ܣܢܵܕܝܵܬܹ̈ܐ ܕܕܝܼܵܘܟܼܘܿܢ:

* ܕܡܲܫܟܼܚܝܼܬܘܿܢ ܘܚܲܡܝܼܬܘܿܢ ܚܲܕ ܫܘܼܓܼ݉ܠܵܐ
* ܐܝܼܡܲܢ ܕܐܵܙܠ݉ܝܼܬܘܿܢ ܠܡܲܕܪܲܫܬܵܐ ܝܲܢ ܠܒܹܝܬ ܨܵܘܒܵܐ
* ܕܐܵܣܪܝܼܬܘܿܢ ܠܵܗܿ ܓܵܢܵܘܟܼܘܿܢ ܒܟܢܘܼܫܬܵܘܟܼܘܿܢ، ܒܸܚܒܼܵܫܵܐ ܒܲܝܬܘܼܬܵܘܟܼܘܿܢ ܘܚܲܒܼܪܵܢܵܘܟܼ̈ܘܿܢ.

ܗܹܐ

ܠܵܐ

#### ܒܘܼܩܵܪܵܐ 5

ܡܵܨܝܼ ܚܸܠܡܲܬܹ̈ܐ ܕܫܘܼܠܛܵܢܵܐ ܦܵܪܥܝܼ ܩܵܐ ܣܢܵܕܬܵܐ ܡܼܢ ܓܹܒܵܐ ܕ NDIS؟

ܩܵܐ ܛܘܼܦ̮ܣܵܐ، ܡܵܨܝܼܬܘܿܢ ܩܵܢܝܼܬܘܿܢ ܠܣܢܵܕܬܵܐ ܡܼܢ:

* ܚܸܠܡܲܬܹ̈ܐ ܕܚܘܼܠܡܵܢܵܐ، ܐܲܝܟܼ ܚܲܕ ܒܹܝܬ ܟܪܝܼܗܹ̈ܐ ܝܲܢ ܐܵܣܝܵܐ ܕܟܵܟܹ̈ܐ
* ܚܸܠܡܲܬܹ̈ܐ ܕܝܘܼܠܦܵܢܵܐ، ܐܲܝܟܼ ܒܹܝܬ ܨܵܘܒܵܐ
* ܚܸܠܡܲܬܹ̈ܐ ܩܵܐ ܡܲܫܟܲܢܬܵܐ (ܡܲܫܟܼܲܚܬܵܐ ܕܒܲܝܬܵܐ)
* ܢܘܼܩܵܠܵܐ ܥܲܡܵܝܵܐ.

ܗܹܐ

ܠܵܐ

#### ܒܘܼܩܵܪܵܐ 6

ܒܸܕ ܗܲܝܸܪܵܐ ܠܵܘܟܼܘܿܢ ܣܢܵܕܬܵܐ ܕܫܲܘܬܸܦܝܼܬܘܿܢ ܓܵܘ ܥܵܒܼܘܿܕܘܵܬܹ̈ܐ ܕܟܢܘܼܫܬܵܐ؟

ܐܵܗܵܐ ܟܹܐ ܚܵܒܼܹܫ:

* ܡܲܥܒܼܸܪܝܼܬܘܿܢ ܥܸܕܵܢܵܐ ܥܲܡ ܚܲܒܼ̈ܪܵܢܹܐ
* ܡܲܫܟܼܚܝܼܬܘܿܢ ܘܚܲܡܝܼܬܘܿܢ ܚܲܕ ܫܘܼܓܼ݉ܠܵܐ.

ܗܹܐ

ܠܵܐ

#### ܒܘܼܩܵܪܵܐ 7

ܝܼܠܵܗܿ ܣܢܵܕܬܵܐ ܫܲܝܢܵܝܬܵܐ؟

ܗܹܐ

ܠܵܐ

### ܕܵܐܟܼܝܼ ܡܵܨܝܼܬܘܿܢ ܐܲܚܬܘܿܢ ܡܲܦܠܸܚܝܼܬܘܿܢ ܠܗܘܿܢ ܦܘܼܢܵܝܵܘܟܼ̈ܘܿܢ؟

ܐܸܢ ܪܫܝܼܡ ܠܵܘܟܼܘܿܢ ‘ܗܹܐ’ ܩܵܐ ܟܠܲܝܗܝ ܐܲܢܹܐ ܒ̈ܘܼܩܵܪܹܐ، ܣܢܵܕܝܵܬܵܘܟܼ̈ܘܿܢ ܡܵܨܝܼ ܕܗܵܘܝܼ ܚܲܕ ܓܘܼܒܵܝܵܐ ܨܦܵܝܝܼ ܩܵܐ:

* ܠܵܘܟܼܘܿܢ ܐܲܚܬܘܿܢ
* ܡܲܘܲܠܬܵܘܟܼܘܿܢ.

ܐܝܼܢܵܐ ܐܸܢ ܪܫܝܼܡ ܠܵܘܟܼܘܿܢ ‘ܠܵܐ’ ܩܵܐ ܐܲܝܢܝܼ ܡܼܢ ܐܲܢܹܐ ܒ̈ܘܼܩܵܪܹܐ ܕܗܵܘܝܼ، ܒܲܠܟܵܐ ܒܵܥܝܼܬܘܿܢ ܓܲܫܩܝܼܬܘܿܢ ܥܲܠ ܣܢܵܕܝܵܬܹ̈ܐ ܐ݉ܚܹܪ݉ܢܹ̈ܐ.

## ܡܙܲܘܸܕܵܢܹ̈ܐ ܕܚܸܠܡܲܬ

### ܡܘܿܕܝܼ ܝܠܹܗ ܚܲܕ ܡܙܲܘܸܕܵܢܵܐ ܕܚܸܠܡܲܬ؟

ܚܲܕ **ܡܙܲܘܸܕܵܢܵܐ ܕܚܸܠܡܲܬ** ܟܹܐ ܣܵܢܹܕ ܠܐ݉ܢܵܫܹ̈ܐ ܐ݉ܚܹܪ݉ܢܹ̈ܐ ܒܡܲܩܪܲܒܼܬܵܐ ܕܚܕܵܐ ܚܸܠܡܲܬ.

ܚܲܕ ܡܙܲܘܸܕܵܢܵܐ ܕܚܸܠܡܲܬ ܡܵܨܹܐ ܕܗܵܘܹܐ ܚܲܕ:

* ܫܘܼܬܐܵܣܵܐ
* ܦܲܪܨܘܿܦܵܐ ܠܚܘܿܕܵܝܵܐ.

ܟܠܚܲܕ ܡܙܲܘܸܕܵܢܵܐ ܕܚܸܠܡܲܬ ܝܼܠܹܗ ܦܪܝܼܫܵܐ ܡܼܢ ܗܿܘ ܐ݉ܚܹܪ݉ܢܵܐ.

ܒܘܼܕ ܗܵܕܟܼܵܐ ܐܵܢܲܢܩܵܝܬܵܐ ܝܠܵܗܿ ܕܡܲܫܟܼܚܝܼܬܘܿܢ ܚܲܕ ܡܙܲܘܸܕܵܢܵܐ ܕܚܸܠܡܲܬ ܕܡܵܨܹܐ ܡܵܠܹܐ ܠܣܢܝܼܩܘܼܝܵܬܵܘܟܼ̈ܘܿܢ.

**ܣܝܼܥܬܵܐ ܕܛܵܒ݂ܘܼܬܵܐ ܘܕܡܲܪ̈ܝܲܙܝܵܬܹܐ ܕܢܵܛܘܿܪܘܼܬܵܐ ܕ NDIS (ܣܝܼܥܬܵܐ ܕ NDIS)** ܟܹܐ ܐܲܟܸܕܵܐ ܕܐ݉ܢܵܫܹ̈ܐ ܕܐܝܼܬܠܗܘܿܢ ܫܲܦܠܘܼܬܵܐ ܐܵܢܝܼ ܕܟܹܐ ܫܲܘܬܸܦܝܼ ܓܵܘ NDIS:

* ܝܼܢܵܐ ܫܲܝܢܵܝܹ̈ܐ (ܣܲܠܵܡܲܬ)
* ܟܹܐ ܩܵܢܝܼ ܚܸܠܡܲܬܹ̈ܐ ܨܦܵܝܝܼ.

ܚܲܕܟܡܵܐ ܡܙܲܘܸܕܵܢܹ̈ܐ ܕܚܸܠܡܲܬ ܫܸܡܵܢܲܝܗܝ ܦܝܼܫܹܐ ܝܼܢܵܐ ܟܬܝܼܒܼܹܹ̈ܐ ܥܲܠ ܚܲܕ ܣܸܕܪܵܐ ܕܟܹܐ ܦܵܐܹܫ ܡܘܼܣܸܡܵܐ ܒܵܠܵܐ ܥܲܠܹܗ ܒܝܲܕ ܣܝܼܥܬܵܐ ܕ NDIS.

ܟܹܐ ܩܵܪܲܚ ܠܗܘܿܢ **ܡܙܲܘܸܕܵܢܹ̈ܐ ܡܣܘܼܓܼܸܠܹ̈ܐ**.

ܡܙܲܘܸܕܵܢܹ̈ܐ ܡܣܘܼܓܼܸܠܹ̈ܐ ܓܵܪܹܓ ܬܵܒܥܝܼ ܠܩܵܢܘܿܢܹ̈ܐ ܕܣܝܼܥܬܵܐ ܕ NDIS ܩܵܐ ܡܲܩܪܲܒܼܬܵܐ ܕܣܢܵܕܝܵܬܹ̈ܐ ܕܝܼܢܵܐ:

* ܫܲܝܢܵܝܬܵܐ (ܣܲܠܵܡܲܬ)
* ܨܦܵܝܝܼ.

ܚܲܕܟܡܵܐ ܡܙܲܘܸܕܵܢܹ̈ܐ ܕܚܸܠܡܲܬ ܠܹܐ ܝܼܢܵܐ ܥܲܠ ܕܐܵܗܵܐ ܣܸܕܪܵܐ.

ܟܹܐ ܩܵܪܲܚ ܠܗܘܿܢ ܡܙܲܘܸܕܵܢܹ̈ܐ ܠܵܐ ܡܣܘܼܓܼܸܠܹ̈ܐ.

### ܕܵܐܟܼܝܼ ܡܲܫܟܼܚܝܼܬܘܿܢ ܠܗܘܿܢ ܡܙܲܘܸܕܵܢܹ̈ܐ ܕܚܸܠܡܲܬ؟

ܐܝܼܡܲܢ ܕܝܵܕܥܝܼܬܘܿܢ ܡܘܿܕܝ݉ ܚܸܠܡܲܬܹ̈ܐ ܒܵܥܝܼܬܘܿܢ، ܡܵܨܝܼܬܘܿܢ ܝܵܠܦܝܼܬܘܿܢ ܒܘܼܕ ܡܙܲܘܸܕܵܢܹ̈ܐ ܕܚܸܠܡܲܬ ܐܵܢܝܼ ܕܝܼܢܵܐ:

* ܓܵܘ ܦܢܝܼܬܵܘܟܼܘܿܢ
* ܠܚܝܼܡܹ̈ܐ ܩܵܐܠܵܘܟܼܘܿܢ.

ܡܵܨܝܼܬܘܿܢ ܡܲܫܟܼܚܝܼܬܘܿܢ ܡܙܲܘܸܕܵܢܹ̈ܐ ܕܚܸܠܡܲܬ ܥܲܠ:

* ܬܲܪܥܵܐ ܐܸܠܸܟܬܪܘܿܢܵܝܵܐ ܕ myplace portal
* ܡܲܫܟܼܚܵܢܵܐ ܕܡܙܲܘܸܕܵܢܵܐ (Provider Finder) ܡܼܢ ܥܲܠ ܫܵܘܦܲܢ ܐܸܠܸܟܬܪܘܿܢܵܝܵܐ. [www.ndis.gov.au/participants/working-providers/find-registered-provider/provider-finder](http://www.ndis.gov.au/participants/working-providers/find-registered-provider/provider-finder)

ܐܸܢ ܠܹܐ ܡܵܨܝܼܬܘܿܢ ܡܲܫܟܼܚܝܼܬܘܿܢ ܚܲܕ ܡܙܲܘܸܕܵܢܵܐ ܕܚܸܠܡܲܬ ܓܵܘ ܦܢܝܼܬܵܘܟܼܘܿܢ، ܡܵܨܝܼܬܘܿܢ ܗܲܡܙܸܡܝܼܬܘܿܢ ܥܲܡ:

* ܫܲܪܝܼܟܵܐ ܕܫܲܒܼܪܘܼܬܵܐ ܒܟܼܝܼܪܵܝܬܵܐ ܕܕܝܼܵܘܟܼܘܿܢ
* ܡܣܲܕܪܵܢܵܐ ܕܦܢܝܼܬܵܐ ܡܲܗܲܠܵܝܬܵܐ ܕܕܝܼܵܘܟܼܘܿܢ
* ܡܚܲܛܸܛܵܢܵܐ ܕ NDIA.

ܡܵܨܝܼܬܘܿܢ ܩܵܢܝܼܬܘܿܢ ܚܲܕܟ̰ܵܐ ܣܢܵܕܬܵܐ ܡܼܢ ܥܲܠ ܬܹܠܹܦ̮ܘܿܢ ܝܲܢ ܡܼܢ ܥܲܠ ܐܸܢܬܸܪܢܸܬ.

ܩܵܐ ܛܘܼܦ̮ܣܵܐ، ܡܵܨܝܼܬܘܿܢ ܩܵܢܝܼܬܘܿܢ ܚܲܕܟܡܵܐ ܣܢܵܕܝܵܬܹ̈ܐ ܒܚܕܵܐ ܡܲܚܒܲܪܬܵܐ ܒܼܝܼܕܝܘܼܝܵܝܬܵܐ.

### ܕܵܐܟܼܝܼ ܓܲܒܝܼܬܘܿܢ ܗܿܘ ܡܲܙܘܸܕܵܢܵܐ ܕܚܸܠܡܲܬ ܠܚܝܼܡܵܐ؟

ܒܲܠܟܵܐ ܗܵܘܝܼܬܘܿܢ ܡܘܼܦܠܸܚܹ̈ܐ ܚܲܕܟܡܵܐ ܡܙܲܘܸܕܵܢܹ̈ܐ ܕܚܸܠܡܲܬ ܡܼܢ ܩܵܕ݉ܡ ܥܵܒܼܪܝܼܬܘܿܢ ܗܘܵܐ ܓܵܘ NDIS.

ܡܵܨܝܼܬܘܿܢ ܓܲܒܝܼܬܘܿܢ ܕܦܵܠܚܝܼܬܘܿܢ ܥܲܡܲܝܗܝ ܚܕܵܐ ܓܵܗܵܐ ܐ݉ܚܹܪ݉ܬܵܐ.

ܐܝܼܢܵܐ ܐܸܢ ܡܲܘܲܠܬܵܘܟܼܘܿܢ ܦܝܼܫܬܵܐ ܝܠܵܗܿ ܡܕܘܼܒܸܪܬܵܐ ܒܝܲܕ NDIA، ܓܵܪܹܓ ܡܲܦܠܸܚܝܼܬܘܿܢ ܡܙܲܘܸܕܵܢܹ̈ܐ ܡܣܘܼܓܼܸܠܹ̈ܐ.

ܝܲܢ ܡܵܨܝܼܬܘܿܢ ܓܲܒܝܼܬܘܿܢ ܕܦܵܠܚܝܼܬܘܿܢ ܥܲܡ ܡܙܲܘܸܕܵܢܹ̈ܐ ܕܚܸܠܡܲܬ ܚܲܕܬܹ̈ܐ.

ܐܝܼܡܲܢ ܕܬܲܚܡܸܢܝܼܬܘܿܢ ܒܘܼܕ ܡܲܦܠܲܚܬܵܐ ܕܚܲܕ ܡܙܲܘܸܕܵܢܵܐ ܕܚܸܠܡܲܬ، ܐܝܼܬ ܚܲܕܟܡܵܐ ܒ̈ܘܼܩܵܪܹܐ ܡܵܨܝܼܬܘܿܢ ܒܲܩܪܝܼܬܘܿܢ ܠܗܘܿܢ.

ܝܼܬܘܿܢ ܐܲܚܬܘܿܢ ܚܲܕ ܡܙܲܘܸܕܵܢܵܐ ܡܣܘܼܓܼܸܠܵܐ؟

ܕܵܐܟܼܝܼ ܒܸܕ ܗܲܝܸܪܝܼܬܘܿܢ ܠܝܼ ܕܡܵܛܹܝܢ ܠܢܝܼܫ̈ܝܼ؟

ܟܡܵܐ ܒܸܕ ܕܵܩܪܵܐ ܚܸܠܡܲܬܵܘܟܼܘܿܢ؟

ܡܵܨܹܝܢ ܐܵܢܵܐ ܓܲܒܹܝܢ ܡܵܢܝܼ ܒܸܕ ܦܵܠܹܚ ܥܲܡܝܼ؟

ܡܵܨܝܼܬܘܿܢ ܐܲܚܬܘܿܢ ܡܙܲܘܸܕܝܼܬܘܿܢ ܠܵܗܿ ܚܸܠܡܲܬ ܒܚܕܵܐ ܥܸܕܵܢܵܐ ܕܠܵܚܡܵܐ ܥܲܡܝܼ؟

ܕܵܐܟܼܝܼ ܐܵܢܵܐ ܡܲܕܸܥܸܢ ܠܵܘܟܼܘܿܢ ܐܝܼܡܲܢ ܕܐܝܼܬ ܚܲܕ ܩܸܛܪܵܐ؟

### ܫܲܪܲܟܬܵܐ ܕܚܘܼܛܵܛܵܘܟܼܘܿܢ

ܡܵܨܝܼܬܘܿܢ ܓܲܒܝܼܬܘܿܢ ܕܫܲܪܝܼܟܝܼܬܘܿܢ ܠܹܗ ܚܘܼܛܵܛܵܘܟܼܘܿܢ ܥܲܡ ܐ݉ܢܵܫܹ̈ܐ ܐ݉ܚܹܪ݉ܢܹ̈ܐ ܐܸܢ ܒܵܥܝܼܬܘܿܢ.

ܓܵܪܹܓ ܐܲܚܬܘܿܢ ܝܵܗܒܼܝܼܬܘܿܢ ܠܲܢ ܡܸܬܩܲܒܠܵܢܘܼܬܵܘܟܼܘܿܢ ܐܸܢ ܒܵܥܝܼܬܘܿܢ ܠܲܢ ܕܫܲܪܸܟܲܚ:

* ܟܠܹܗ ܚܘܼܛܵܛܵܘܟܼܘܿܢ
* ܚܲܕ ܣܵܗܡܵܐ ܡܼܢ ܚܘܼܛܵܛܵܘܟܼܘܿܢ.

ܐܝܼܡܲܢ ܕܝܵܗܒܼܝܼܬܘܿܢ ܠܵܗܿ ܡܸܬܩܲܒܠܵܢܘܼܬܵܘܟܼܘܿܢ، ܒܹܐܡܵܪܵܐ ܝܬܘܿܢ ܕܠܲܝܬ ܠܵܘܟܼܘܿܢ ܕܲܠܩܘܼܒܼܠܘܼܬܵܐ ܠܥܒܼܵܕܵܐ ܚܲܕ ܡܸܢܕܝܼ.

ܡܵܨܝܼܬܘܿܢ ܝܵܗܒܼܝܼܬܘܿܢ ܠܲܢ ܡܸܬܩܲܒܠܵܢܘܼܬܵܘܟܼܘܿܢ:

* ܥܲܠ ܬܲܪܥܵܐ ܐܸܠܸܟܬܪܘܿܢܵܝܵܐ ܕ myplace portal
* ܓܵܘ ܚܲܕ ܡܲܟܼܬܒܼܵܐ ܕ NDIA.

### ܡܲܫܟܼܚܘܼܢ ܗܿܘ ܡܙܲܘܸܕܵܢܵܐ ܕܚܸܠܡܲܬ ܠܚܝܼܡܵܐ ܩܵܐܠܵܘܟܼܘܿܢ.

ܟܲܕ ܐܲܚܬܘܿܢ ܡܲܫܟܼܚܝܼܬܘܿܢ ܡܙܲܘܸܕܵܢܹ̈ܐ ܕܚܸܠܡܲܬ ܦܪܝܼܫܹ̈ܐ، ܡܵܨܝܼܬܘܿܢ ܚܲܡܝܼܬܘܿܢ ܢܘܼܩܙܹ̈ܐ ܟܬܝܼܒܼܹ̈ܐ ܒܘܼܕ ܡܵܢܝܼ ܝܬܘܿܢ ܡܲܚܘܼܒܹܐ ܕܦܵܠܹܚ ܥܲܡܵܘܟܼܘܿܢ.

#### ܡܙܲܘܸܕܵܢܵܐ ܕܚܸܠܡܲܬ 1

ܡܘܿܕܝܼ ܝܠܹܗ ܢܝܼܫܵܘܟܼܘܿܢ؟

|  |
| --- |
|  |

ܡܘܿܕܝ݉ ܣܢܵܕܬܵܐ ܒܵܥܝܼܬܘܿܢ؟

|  |
| --- |
|  |

ܡܘܿܕܝܼ ܟܹܐ ܫܵܒܼܹܩ ܠܹܗ ܡܙܲܘܸܕܵܢܵܐ ܕܚܸܠܡܲܬ ܕܗܵܘܹܐ ܠܚܝܼܡܵܐ ܕܡܲܩܪܸܒܼ ܐܵܗܵܐ ܣܢܵܕܬܵܐ؟

|  |
| --- |
|  |

ܐܲܝܢܝܼ ܡܙܲܘܸܕܵܢܵܐ ܡܵܨܝܼܬܘܿܢ ܡܲܦܠܸܚܝܼܬܘܿܢ؟

|  |
| --- |
|  |

#### ܡܙܲܘܸܕܵܢܵܐ ܕܚܸܠܡܲܬ 2

ܡܘܿܕܝܼ ܝܠܹܗ ܢܝܼܫܵܘܟܼܘܿܢ؟

|  |
| --- |
|  |

ܡܘܿܕܝ݉ ܣܢܵܕܬܵܐ ܒܵܥܝܼܬܘܿܢ؟

|  |
| --- |
|  |

ܡܘܿܕܝܼ ܟܹܐ ܫܵܒܼܹܩ ܠܹܗ ܡܙܲܘܸܕܵܢܵܐ ܕܚܸܠܡܲܬ ܕܗܵܘܹܐ ܠܚܝܼܡܵܐ ܕܡܲܩܪܸܒܼ ܐܵܗܵܐ ܣܢܵܕܬܵܐ؟

|  |
| --- |
|  |

ܐܲܝܢܝܼ ܡܙܲܘܸܕܵܢܵܐ ܡܵܨܝܼܬܘܿܢ ܡܲܦܠܸܚܝܼܬܘܿܢ؟

|  |
| --- |
|  |

#### ܡܙܲܘܸܕܵܢܵܐ ܕܚܸܠܡܲܬ 3

ܡܘܿܕܝܼ ܝܠܹܗ ܢܝܼܫܵܘܟܼܘܿܢ؟

|  |
| --- |
|  |

ܡܘܿܕܝ݉ ܣܢܵܕܬܵܐ ܒܵܥܝܼܬܘܿܢ؟

|  |
| --- |
|  |

ܡܘܿܕܝܼ ܟܹܐ ܫܵܒܼܹܩ ܠܹܗ ܡܙܲܘܸܕܵܢܵܐ ܕܚܸܠܡܲܬ ܕܗܵܘܹܐ ܠܚܝܼܡܵܐ ܕܡܲܩܪܸܒܼ ܐܵܗܵܐ ܣܢܵܕܬܵܐ؟

|  |
| --- |
|  |

ܐܲܝܢܝܼ ܡܙܲܘܸܕܵܢܵܐ ܡܵܨܝܼܬܘܿܢ ܡܲܦܠܸܚܝܼܬܘܿܢ؟

|  |
| --- |
|  |

#### ܡܙܲܘܸܕܵܢܵܐ ܕܚܸܠܡܲܬ 4

ܡܘܿܕܝܼ ܝܠܹܗ ܢܝܼܫܵܘܟܼܘܿܢ؟

|  |
| --- |
|  |

ܡܘܿܕܝ݉ ܣܢܵܕܬܵܐ ܒܵܥܝܼܬܘܿܢ؟

|  |
| --- |
|  |

ܡܘܿܕܝܼ ܟܹܐ ܫܵܒܼܹܩ ܠܹܗ ܡܙܲܘܸܕܵܢܵܐ ܕܚܸܠܡܲܬ ܕܗܵܘܹܐ ܠܚܝܼܡܵܐ ܕܡܲܩܪܸܒܼ ܐܵܗܵܐ ܣܢܵܕܬܵܐ؟

|  |
| --- |
|  |

ܐܲܝܢܝܼ ܡܙܲܘܸܕܵܢܵܐ ܡܵܨܝܼܬܘܿܢ ܡܲܦܠܸܚܝܼܬܘܿܢ؟

|  |
| --- |
|  |

#### ܡܙܲܘܸܕܵܢܵܐ ܕܚܸܠܡܲܬ 5

ܡܘܿܕܝܼ ܝܠܹܗ ܢܝܼܫܵܘܟܼܘܿܢ؟

|  |
| --- |
|  |

ܡܘܿܕܝ݉ ܣܢܵܕܬܵܐ ܒܵܥܝܼܬܘܿܢ؟

|  |
| --- |
|  |

ܡܘܿܕܝܼ ܟܹܐ ܫܵܒܼܹܩ ܠܹܗ ܡܙܲܘܸܕܵܢܵܐ ܕܚܸܠܡܲܬ ܕܗܵܘܹܐ ܠܚܝܼܡܵܐ ܕܡܲܩܪܸܒܼ ܐܵܗܵܐ ܣܢܵܕܬܵܐ؟

|  |
| --- |
|  |

ܐܲܝܢܝܼ ܡܙܲܘܸܕܵܢܵܐ ܡܵܨܝܼܬܘܿܢ ܡܲܦܠܸܚܝܼܬܘܿܢ؟

|  |
| --- |
|  |

## ܫܲܪܲܝܬܵܐ ܕܣܢܵܕܝܵܬܵܘܟܼ̈ܘܿܢ ܘܚܸܠܡܲܬܵܘܟܼ̈ܘܿܢ

### ܡܲܬܲܒܼܬܵܐ ܕܛܝܼܡܵܐ

ܐܝܼܬܠܲܢ ܣܵܟܼܵܐ ܥܲܠ ܛܝܼܡܵܐ ܕܡܵܨܝܼ ܡܙܲܘܸܕܵܢܹ̈ܐ ܕܚܸܠܡܲܬ ܫܵܩܠܝܼ ܡܸܢܵܘܟܼܘܿܢ.

ܡܙܲܘܸܕܵܢܹ̈ܐ ܕܚܸܠܡܲܬ ܡܵܨܝܼ ܫܵܩܠܝܼ ܚܲܕܟ̰ܵܐ ܒܵܨܘܿܪܵܐ ܡܼܢ ܣܵܟܼܵܐ، ܐܝܼܢܵܐ ܠܵܐ ܒܘܼܫ ܙܵܘܕܵܐ.

ܣܵܟܼܹ̈ܐ ܕܛܝܼܡܵܐ ܕܕܝܼܲܢ ܡܵܨܝܼ ܗܲܝܸܪܝܼ ܠܵܘܟܼܘܿܢ ܕܦܵܠܛܝܼܬܘܿܢ ܠܹܗ ܛܝܼܡܵܐ ܕܙܘܼܙܵܘܟܼ̈ܘܿܢ ܡܼܢ ܣܢܵܕܝܵܬܵܘܟܼ̈ܘܿܢ.

### ܣܲܙܓܲܪܝܵܬܹ̈ܐ ܕܚܸܠܡܲܬ

ܚܕܵܐ **ܣܲܙܓܲܪܬܵܐ ܕܚܸܠܡܲܬ** ܝܼܠܵܗܿ ܚܲܕ ܚܘܼܛܵܛܵܐ ܟܬܝܼܒܼܵܐ ܒܹܝܠܵܘܟܼܘܿܢ ܘܒܹܝܠ ܡܙܲܘܸܕܵܢܵܐ ܕܚܸܠܡܲܬ.

ܗܿܝ ܟܹܐ ܡܲܢܗܸܪܵܐ:

* ܣܢܵܕܝܵܬܹ̈ܐ ܕܐܲܚܬܘܿܢ ܒܸܕ ܡܲܦܠܸܚܝܼܬܘܿܢ ܠܗܘܿܢ
* ܕܵܐܟܼܝܼ ܡܙܲܘܸܕܵܢܵܐ ܕܚܸܠܡܲܬ ܒܸܕ ܡܲܩܪܸܒܼ ܠܗܘܿܢ ܣܢܵܕܝܵܬܹ̈ܐ ܩܵܐܠܵܘܟܼܘܿܢ
* ܟܡܵܐ ܟܹܐ ܕܵܩܪܝܼ ܣܢܵܕܝܵܬܹ̈ܐ.

ܚܕܵܐ ܣܲܙܓܲܪܬܵܐ ܕܚܸܠܡܲܬ ܟܹܐ ܗܲܝܸܪܵܐ ܠܵܘܟܼܘܿܢ ܕܐܲܟܸܕܝܼܬܘܿܢ ܕܐܲܚܬܘܿܢ ܒܸܩܢܵܝܵܐ ܝܬܘܿܢ ܠܣܢܵܕܝܵܬܹ̈ܐ ܕܦܘܼܪܸܥ ܠܵܘܟܼܘܿܢ ܩܵܐܠܲܝܗܝ.

ܪܵܒܵܐ ܨܦܵܝܝܼ ܚܝܼܼܵܠ ܝܼܠܵܗܿ ܕܗܵܘܹܐ ܠܵܘܟܼܘܿܢ ܚܕܵܐ ܐܲܨܲܚܬܵܐ ܕܣܲܙܓܲܪܬܵܐ ܕܚܸܠܡܲܬ ܕܕܝܼܵܘܟܼܘܿܢ.

ܐܝܼܡܲܢ ܕܥܵܒܼܕܝܼܬܘܿܢ ܚܕܵܐ ܣܲܙܓܲܪܬܵܐ ܕܚܸܠܡܲܬ، ܡܵܨܝܼܬܘܿܢ ܕܗܵܘܝܼ ܠܵܘܟܼܘܿܢ ܣܢܵܕܬܵܐ ܡܼܢ ܚܲܕ ܗܲܕܵܡܵܐ ܕܒܲܝܬܘܼܬܵܐ ܝܲܢ ܡܼܢ ܚܲܕ ܚܲܒܼܪܵܐ.

ܡܙܲܘܸܕܵܢܵܐ ܕܚܸܠܡܲܬ ܕܕܝܼܵܘܟܼܘܿܢ ܓܵܪܹܓ ܗܲܝܸܪ ܠܵܘܟܼܘܿܢ ܕܦܲܪܡܝܼܬܘܿܢ ܠܵܗܿ ܣܲܙܓܲܪܬܵܐ ܕܚܸܠܡܲܬ.

ܐܲܚܢܲܢ ܐܝܼܬܠܲܢ ܡܵܘܕܥܵܢܘܼܬܵܐ ܗܵܣܵܢܵܝ ܠܸܩܪܵܝܵܐ (Easy Read information) ܒܘܼܕ ܣܲܙܓܲܪܝܵܬܹ̈ܐ ܥܲܠ ܫܵܘܦܲܢ ܐܸܠܸܟܬܪܘܿܢܵܝܵܐ.  
[www.ndis.gov.au/providers/working-provider/connecting-participants/service-agreements](http://www.ndis.gov.au/providers/working-provider/connecting-participants/service-agreements)

### ܫܩܵܠܬܵܐ ܕܘܲܥܕܹ̈ܐ

ܐܲܚܬܘܿܢ ܒܸܕ ܣܵܢܩܝܼܬܘܿܢ ܕܥܵܒܼܕܝܼܬܘܿܢ ܚܕܵܐ **ܫܩܵܠܬܵܐ ܕܘܲܥܕܵܐ ܕܚܸܠܡܲܬ** ܥܲܡ ܡܙܲܘܸܕܵܢܵܐ ܕܚܸܠܡܲܬ ܕܕܝܼܵܘܟܼܘܿܢ ܐܝܼܡܲܢ ܕܐܲܚܬܘܿܢ:

* ܚܲܫܒܸܢܝܼܬܘܿܢ ܡܘܿܕܝ݉ ܣܢܵܕܝܵܬܹ̈ܐ ܣܢܝܼܩܹ̈ܐ ܝܬܘܿܢ
* ܓܲܒܝܼܬܘܿܢ ܚܲܕ ܡܙܲܘܸܕܵܢܵܐ ܕܚܸܠܡܲܬ.

ܚܕܵܐ ܫܩܵܠܬܵܐ ܕܘܲܥܕܵܐ ܕܚܸܠܡܲܬ ܟܹܐ ܚܵܒܼܫܵܐ:

* ܬܲܗܵܪܵܐ ܕܣܢܵܕܬܵܐ ܕܒܸܩܢܵܝܵܐ ܝܬܘܿܢ
* ܩܵܐ ܟܡܵܐ ܥܸܕܵܢܵܐ ܝܼܠܵܗܿ ܫܩܵܠܬܵܐ ܕܘܲܥܕܵܐ
* ܟܡܵܐ ܒܸܕ ܕܵܩܪܵܐ ܚܸܠܡܲܬ.

ܐܲܚܬܘܿܢ ܐܲܚܟ̰ܝܼ ܡܵܨܝܼܬܘܿܢ ܥܵܒܼܕܝܼܬܘܿܢ ܘܲܥܕܹ̈ܐ ܕܚܸܠܡܲܬ ܩܵܐ ܡܙܲܘܸܕܵܢܹ̈ܐ ܡܣܘܼܓܼܸܠܹ̈ܐ.

ܚܕܵܐ ܫܩܵܠܬܵܐ ܕܘܲܥܕܵܐ ܕܚܸܠܡܲܬ ܐܲܚܟ̰ܝܼ ܟܹܐ ܚܵܒܼܫܵܐ ܣܢܵܕܝܵܬܹ̈ܐ ܕܐܲܚܬܘܿܢ ܘܡܙܲܘܸܕܵܢܵܐ ܕܚܸܠܡܲܬ ܣܲܙܓܸܪܝܼܬܘܿܢ ܥܲܠܲܝܗܝ.

ܡܙܲܘܸܕܵܢܵܐ ܡܣܘܼܓܼܸܠܵܐ ܕܕܝܼܵܘܟܼܘܿܢ ܡܵܨܹܐ ܥܵܒܼܹܕ ܚܕܵܐ ܫܩܵܠܬܵܐ ܕܘܲܥܕܵܐ ܕܚܸܠܡܲܬ ܡܼܢ ܥܲܠ ܬܲܪܥܵܐ ܐܸܠܸܟܬܪܘܿܢܵܝܵܐ ܕ myplace portal.

ܐܵܦ ܡܵܨܝܼܬܘܿܢ ܥܵܒܼܕܝܼܬܘܿܢ ܚܕܵܐ ܫܩܵܠܬܵܐ ܕܘܲܥܕܵܐ ܕܚܸܠܡܲܬ ܡܼܢ ܥܲܠ ܬܲܪܥܵܐ ܐܸܠܸܟܬܪܘܿܢܵܝܵܐ ܕ myplace portal.

ܐܲܚܬܘܿܢ ܡܵܨܝܼܬܘܿܢ ܫܲܚܠܸܦܝܼܬܘܿܢ ܝܲܢ ܒܲܛܠܝܼܬܘܿܢ ܚܕܵܐ ܫܩܵܠܬܵܐ ܕܘܲܥܕܵܐ ܕܚܸܠܡܲܬ ܒܟܠ ܥܸܕܵܢܵܐ ܕܗܵܘܝܵܐ.

ܐܝܼܢܵܐ ܓܵܪܹܓ ܨܲܚܨܝܼܬܘܿܢ ܡܘܿܕܝܼ ܝܠܵܗܿ ܣܲܙܓܲܪܬܵܐ ܕܚܸܠܡܲܬ ܕܕܝܼܵܘܟܼܘܿܢ ܒܹܐܡܵܪܵܐ ܒܘܼܕ ܒܲܛܲܠܬܵܐ ܝܲܢ ܫܲܚܠܲܦܬܵܐ ܕܚܕܵܐ ܫܩܵܠܬܵܐ ܕܘܲܥܕܵܐ.

ܩܵܐ ܛܘܼܦ̮ܣܵܐ، ܒܲܠܟܵܐ ܣܵܢܩܝܼ ܕܝܵܕܥܝܼ ܚܲܕ ܝܵܘܡܵܐ ܡܼܢ ܩܵܕ݉ܡ ܥܸܕܵܢܵܐ.

ܐܲܚܢܲܢ ܒܸܕ ܡܲܕܥܸܪܲܚ ܠܙܘܼܙܹ̈ܐ ܕܐܲܚܬܘܿܢ ܠܹܐ ܝܬܘܿܢ ܚܪܝܼܓ̰ܲܝܗܝ ܓܵܘ ܡܲܣܲܐܬܵܐ ܕܕܝܼܵܘܟܼܘܿܢ.

### ܦܪܵܥܬܵܐ ܩܵܐ ܚܸܠܡܲܬܵܘܟܼ̈ܘܿܢ

ܐܲܚܬܘܿܢ ܦܵܪܥܝܼܬܘܿܢ ܩܵܐ ܣܢܵܕܝܵܬܵܘܟܼ̈ܘܿܢ ܘܚܸܠܡܲܬܵܘܟܼ̈ܘܿܢ ܒܐܘܼܪܚܵܐ ܕܬܲܪܥܵܐ ܐܸܠܸܟܬܪܘܿܢܵܝܵܐmyplace portal.

#### ܐܸܢ ܝܼܬܘܿܢ ܚܲܕ ܡܕܲܒܪܵܢܵܐ ܕܓܵܢܵܐ

ܐܸܢ ܝܼܬܘܿܢ ܚܲܕ ܡܕܲܒܪܵܢܵܐ ܕܓܵܢܵܐ، ܐܝܼܬ ܬܪܹ̈ܝܢ ܐܘܼܪܚܵܬܹ̈ܐ ܠܦܪܵܥܵܐ ܩܵܐ ܚܸܠܡܲܬܵܘܟܼ̈ܘܿܢ.

ܡܵܨܝܼܬܘܿܢ ܥܵܒܼܕܝܼܬܘܿܢ ܚܕܵܐ ܛܠܵܒܬܵܐ ܕܦܘܼܪܥܵܢܵܐ ܒܐܘܼܪܚܵܐ ܕܬܲܪܥܵܐ ܐܸܠܸܟܬܪܘܿܢܵܝܵܐ myplace portal ܡܼܢ ܒܵܬ݉ܪ ܕܡܙܲܘܸܕܵܢܵܐ ܕܚܸܠܡܲܬ ܕܕܝܼܵܘܟܼܘܿܢ ܫܲܕܸܪ ܠܵܘܟܼܘܿܢ ܚܲܕ **ܐܸܫܛܵܪܵܐ ܕܦܘܼܪܥܵܢܵܐ**.

ܚܲܕ ܐܸܫܛܵܪܵܐ ܕܦܘܼܪܥܵܢܵܐ ܝܼܠܹܗ ܚܲܕ ܐܸܫܛܵܪܵܐ ܕܟܹܐ ܚܵܒܼܹܫ:

* ܚܲܕ ܣܸܕܪܵܐ ܕܚܸܠܡܲܬܹ̈ܐ ܕܣܢܝܼܩܹ̈ܐ ܝܢܵܐ ܕܦܵܝܫܝܼ ܦܘܼܪܸܥܝܹܐ
* ܟܡܵܝܘܼܬܵܐ ܕܣܢܝܼܩܬܵܐ ܝܠܵܗܿ ܕܦܵܝܫܵܐ ܦܘܼܪܸܥܬܵܐ.

ܝܲܢ ܡܵܨܝܼܬܘܿܢ ܦܵܪܥܝܼܬܘܿܢ ܩܵܐ ܚܸܠܡܲܬ ܒܙܘܼܙܹ̈ܐ ܕܓܵܢܵܘܟܼܘܿܢ.

ܘܥܵܒܼܕܝܼܬܘܿܢ ܚܕܵܐ ܛܠܵܒܬܵܐ ܕܦܘܼܪܥܵܢܵܐ ܩܵܐ ܕܡܲܕܥܸܪܝܼܬܘܿܢ ܠܗܘܿܢ ܙܘܼܙܹ̈ܐ ܒܐܘܼܪܚܵܐ ܕ:

* ܬܲܪܥܵܐ ܐܸܠܸܟܬܪܘܿܢܵܝܵܐ ܕ myplace portal
* ܬܘܼܠܚܵܡܵܐ ܕ my NDIS app.

ܓܵܪܹܓ ܚܲܡܝܼܬܘܿܢ ܚܲܕ ܣܸܓܼܠܵܐ ܕܟܠܲܝܗܝ ܦܘܼܪܥܵܢܵܘܟܼ̈ܘܿܢ.

ܐܵܗܵܐ ܟܹܐ ܚܵܒܼܹܫ ܟܠܲܝܗܝ ܐܸܫܛܵܪܹ̈ܐ ܕܦܘܼܪܥܵܢܵܘܟܼܘܿܢ.

#### ܐܸܢ ܐܝܼܬ ܠܵܘܟܼܘܿܢ ܚܲܕ ܡܕܲܒܪܵܢܵܐ ܕܚܘܼܛܵܛܵܐ

ܐܸܢ ܐܝܼܬ ܠܵܘܟܼܘܿܢ ܚܲܕ ܡܕܲܒܪܵܢܵܐ ܕܚܘܼܛܵܛܵܐ، ܗܿܘ ܒܸܕ:

* ܦܵܪܹܥ ܩܵܐ ܚܸܠܡܲܬܹ̈ܐ
* ܚܲܡܹܐ ܚܲܕ ܣܸܓܼܠܵܐ ܕܦܘܼܪܥܵܢܵܘܟܼ̈ܘܿܢ.

ܡܙܲܘܸܕܵܢܹ̈ܐ ܕܚܸܠܡܲܬ ܕܕܝܼܵܘܟܼܘܿܢ ܣܢܝܼܩܹ̈ܐ ܝܢܵܐ ܕܫܲܕܪܝܼ ܐܸܫܛܵܪܹ̈ܐ ܕܦܘܼܪܥܵܢܲܝܗܝ ܩܵܐ ܡܕܲܒܪܵܢܵܐ ܕܚܘܼܛܵܛܵܐ ܕܕܝܼܵܘܟܼܘܿܢ.

#### ܐܸܢ ܡܲܘܲܠܬܵܘܟܼܘܿܢ ܦܝܼܫܬܵܐ ܝܠܵܗܿ ܡܕܘܼܒܸܪܬܵܐ ܒܝܲܕ NDIA

ܐܸܢ ܡܲܘܲܠܬܵܘܟܼܘܿܢ ܦܝܼܫܬܵܐ ܝܠܵܗܿ ܡܕܘܼܒܸܪܬܵܐ ܒܝܲܕ NDIA، ܡܙܲܘܸܕܵܢܹ̈ܐ ܕܚܸܠܡܲܬ ܕܕܝܼܵܘܟܼܘܿܢ ܒܸܕ ܛܵܠܒܝܼ ܦܘܼܪܥܵܢܲܝ̈ܗܝ ܒܐܘܼܪܚܵܐ ܕܬܲܪܥܵܐ ܐܸܠܸܟܬܪܘܿܢܵܝܵܐ myplace portal.

ܡܙܲܘܸܕܵܢܵܐ ܕܚܸܠܡܲܬ ܕܕܝܼܵܘܟܼܘܿܢ ܒܸܕ ܣܵܢܹܩ:

* ܠܡܸܢܝܵܢܵܐ ܕ NDIS ܕܕܝܼܵܘܟܼܘܿܢ
* ܠܣܝܼܩܘܿܡܵܐ ܕܡܵܘܠܵܕܵܐ ܕܕܝܼܵܘܟܼܘܿܢ
* ܠܫܸܡܵܐ ܕܒܲܝܬܘܼܬܵܐ ܕܕܝܼܵܘܟܼܘܿܢ.

## ܐܲܟܲܕܬܵܐ ܕܚܘܼܛܵܛܵܘܟܼܘܿܢ ܦܠܵܚܵܐ ܝܠܹܗ ܩܵܐܠܵܘܟܼܘܿܢ

### ܚܲܡܲܝܬܵܐ ܕܥܘܼܩܵܒܼܵܐ ܕܡܲܣܲܐܬܵܘܟܼܘܿܢ

ܪܵܒܵܐ ܨܦܵܝܝܼ ܚܝܼܵܠ ܝܠܵܗܿ ܕܨܲܚܨܝܼܬܘܿܢ ܟܡܵܐ ܡܲܘܲܠܬܵܐ:

* ܡܘܼܦܠܸܚܹ̈ܐ ܝܬܘܿܢ
* ܦܝܼܫܬܵܐ ܝܠܵܗܿ.

ܐܵܦ ܓܵܪܹܓ ܚܲܡܝܼܬܘܿܢ ܚܲܕ ܣܸܓܼܠܵܐ ܕܣܢܵܕܝܵܬܹ̈ܐ ܕܩܲܒܠܝܼܬܘܿܢ ܠܗܘܿܢ.

ܐܸܢ ܟܹܐ ܡܕܲܒܪܝܼܬܘܿܢ ܠܵܗܿ ܡܲܘܲܠܬܵܘܟܼܘܿܢ ܒܓܵܢܵܘܟܼܘܿܢ، ܣܢܝܼܩܹ̈ܐ ܝܬܘܿܢ ܕܚܲܡܝܼܬܘܿܢ ܚܲܕ ܥܘܼܩܵܒܼܵܐ ܕܟܡܵܐ ܟܹܐ ܚܵܪܓ̣ܝܼܬܘܿܢ.

ܓܵܪܹܓ ܡܲܦܠܸܚܝܼܬܘܿܢ ܡܲܘܲܠܬܵܐ ܕܐܲܚܬܘܿܢ ܣܢܝܼܩܹ̈ܐ ܝܬܘܿܢ ܥܲܠܘܿܗܿ، ܐܝܼܡܲܢ ܕܣܵܢܩܝܼܬܘܿܢ ܥܲܠܘܿܗܿ.

ܘܡܙܲܘܸܕܵܢܹ̈ܐ ܕܚܸܠܡܲܬ ܓܵܪܹܓ ܠܵܐ ܛܵܠܒܝܼ ܩܵܐ ܣܢܵܕܝܵܬܹ̈ܐ ܕܠܹܐ ܝܢܵܐ ܡܘܼܩܪܸܒܼܲܝܗܝ.

ܐܸܢ ܐܵܗܵܐ ܗܘܹܐܠܹܗ، ܓܵܪܹܓ ܐܲܚܬܘܿܢ:

* ܡܲܚܒܸܪܝܼܬܘܿܢ ܩܵܐ ܡܙܲܘܸܕܵܢܵܐ ܕܚܸܠܡܲܬ
* ܓ̰ܲܪܒܘܼܢ ܫܲܪܝܼܬܘܿܢ ܠܹܗ ܩܸܛܪܵܐ.

### ܡܘܿܕܝܼ ܐܸܢ ܠܹܐ ܝܬܘܿܢ ܚܸܕܝܹ̈ܐ ܡܼܢ ܣܢܵܕܝܵܬܹ̈ܐ ܕܩܲܒܘܼܠܲܝܗܝ ܝܬܘܿܢ؟

ܐܸܢ ܠܹܐ ܝܬܘܿܢ ܚܸܕܝܹ̈ܐ ܡܼܢ ܣܢܵܕܝܵܬܹ̈ܐ ܕܩܲܒܘܼܠܲܝܗܝ ܝܬܘܿܢ، ܓܵܪܹܓ ܐܲܚܬܘܿܢ ܗܲܡܙܸܡܝܼܬܘܿܢ ܥܲܡ ܡܙܲܘܸܕܵܢܵܐ ܕܚܸܠܡܲܬ ܕܕܝܼܵܘܟܼܘܿܢ.

ܡܵܨܝܼܬܘܿܢ ܛܵܠܒܝܼܬܘܿܢ ܡܼܢ ܚܲܕ ܦܲܪܨܘܿܦܵܐ ܕܐܝܼܬ ܠܵܘܟܼܘܿܢ ܗܲܝܡܵܢܘܼܬܵܐ ܒܝܼܹܗ ܕܣܵܢܹܕ ܠܵܘܟܼܘܿܢ، ܐܲܝܟܼ ܚܲܕ ܣܢܹܐܓܼܪܵܐ (ܘܲܟܝܼܠܵܐ) ــ ܚܲܕ ܦܲܪܨܘܿܦܵܐ ܕܟܹܐ ܗܲܡܙܸܡ ܒܫܵܘܦܵܐ ܕܐ݉ܢܵܫܹ̈ܐ ܕܐܝܼܬ ܠܗܘܿܢ ܫܲܦܠܘܼܬܵܐ.

ܐܵܦ ܡܵܨܝܼܬܘܿܢ ܡܲܚܒܸܪܝܼܬܘܿܢ ܩܵܐ ܣܝܼܥܬܵܐ ܕ NDIS ܠܸܛܠܵܒܵܐ ܣܢܵܕܬܵܐ.

ܘܡܵܨܝܼܬܘܿܢ ܫܲܚܠܸܦܝܼܬܘܿܢ ܠܡܙܲܘܸܕܵܢܹ̈ܐ ܕܚܸܠܡܲܬ ܐܸܢ ܐܲܚܬܘܿܢ:

* ܠܹܐ ܝܬܘܿܢ ܚܸܕܝܹ̈ܐ
* ܠܹܐ ܝܬܘܿܢ ܣܢܝܼܩܹ̈ܐ ܐ݉ܚܹܪ݉ܢܵܐ ܠܚܸܠܡܲܬܲܝ̈ܗܝ
* ܡܲܫܟܼܚܘܼܢ ܚܲܕ ܡܙܲܘܸܕܵܢܵܐ ܕܚܸܠܡܲܬ ܐ݉ܚܹܪ݉ܢܵܐ ܕܐܲܚܬܘܿܢ ܒܵܥܝܼܬܘܿܢ ܦܵܠܚܝܼܬܘܿܢ ܥܲܡܹܗ.

ܐܲܚܬܘܿܢ ܘܡܙܲܘܸܕܵܢܵܐ ܕܚܸܠܡܲܬ ܕܕܝܼܵܘܟܼܘܿܢ ܓܵܪܹܓ ܣܲܙܓܸܪܝܼܬܘܿܢ ܥܲܠ ܐܝܼܡܲܢ ܒܵܥܝܼܬܘܿܢ ܕܦܵܪܩܝܼ ܣܢܵܕܝܵܬܹ̈ܐ.

### ܡܘܿܕܝܼ ܐܸܢ ܚܲܕ ܡܸܢܕܝܼ ܫܲܚܠܘܼܦܹܐ ܝܠܹܗ ܓܵܘ ܚܲܝܵܘܟܼܘܿܢ؟

ܒܥܒܼܵܪܬܵܐ ܕܥܸܕܵܢܵܐ، ܚܲܕ ܡܸܢܕܝܼ ܒܲܠܟܵܐ ܫܲܚܠܸܦ ܓܵܘ ܚܲܝܵܘܟܼܘܿܢ، ܐܲܝܟܼ:

* ܣܢܵܕܬܵܐ ܕܣܢܝܼܩܹ̈ܐ ܝܬܘܿܢ ܥܲܠܘܿܗܿ ܩܵܐ ܫܲܦܠܘܼܬܵܘܟܼܘܿܢ
* ܐܲܝܟܵܐ ܟܹܐ ܚܵܝܝܼܬܘܿܢ
* ܥܲܡ ܡܵܢܝܼ ܟܹܐ ܚܵܝܝܼܬܘܿܢ
* ܫܘܼܓܼ݉ܠܵܘܟܼܘܿܢ.

ܐܸܢ ܚܲܕ ܡܸܢܕܝܼ ܫܘܼܚܠܸܦܠܹܗ ܓܵܘ ܚܲܝܵܘܟܼܘܿܢ، ܐܸܢ ܒܵܣܡܵܐ ܠܵܘܟܼܘܿܢ ܐ݉ܡܘܿܪܘܼܢ ܠܲܢ ܐܲܝܟܼ ܟܡܵܐ ܕܡܵܨܝܼܬܘܿܢ ܒܓ̰ܲܠܕܘܼܬܵܐ.

ܐܝܼܡܲܢ ܕܡܸܢܕܝܼܵܢܹ̈ܐ ܫܲܚܠܸܦܝܼ ܓܵܘ ܚܲܝܵܘܟܼܘܿܢ، ܐܵܦ ܚܘܼܛܵܛܵܘܟܼܘܿܢ ܒܲܠܟܵܐ ܣܵܢܹܩ ܠܫܲܚܠܲܦܬܵܐ ܩܵܐ ܕܣܵܢܹܕ ܠܵܘܟܼܘܿܢ ܒܘܼܫ ܨܦܵܝܝܼ.

ܝܲܢ ܚܘܼܛܵܛܵܘܟܼܘܿܢ ܒܲܠܟܵܐ ܦܵܐܹܫ ܐܲܝܟܼ ܕܝܼܠܹܗ.

ܡܵܨܝܼܬܘܿܢ ܡܲܕܸܥܝܼܬܘܿܢ ܠܲܢ ܒܘܼܕ ܡܘܿܕܝܼ ܫܘܼܚܠܸܦܠܹܗ ܓܵܘ ܚܲܕ ܦ̮ܘܿܪܡ ܥܲܠ ܫܵܘܦܲܢ ܐܸܠܸܟܬܪܘܿܢܵܝܵܐ.

[www.ndis.gov.au/participants/using-your-plan/changing-your-plan/change-circumstances](http://www.ndis.gov.au/participants/using-your-plan/changing-your-plan/change-circumstances)

ܐܵܦ ܡܵܨܝܼܬܘܿܢ ܐܵܡܪܝܼܬܘܿܢ ܠܲܢ ܡܘܿܕܝܼ ܫܘܼܚܠܸܦܠܹܗ ܦܲܪܨܘܿܦܵܐܝܼܬ (ܒܓܵܢܵܘܟܼܘܿܢ) ܓܵܘ ܚܲܕ ܡܲܟܼܬܒܼܵܐ ܕ NDIA.

ܘܡܵܨܝܼܬܘܿܢ ܐܵܡܪܝܼܬܘܿܢ ܠܲܢ ܥܲܠ ܬܹܠܹܦ̮ܘܿܢ.

## ܬܢܵܝܬܵܐ ܕܡܛܲܝܡܲܢܬܵܐ ܕܚܘܼܛܵܛܵܘܟܼܘܿܢ

ܚܘܼܛܵܛܵܘܟܼܘܿܢ ܒܸܕ ܗܵܘܹܐ ܠܹܗ ܣܝܼܩܘܿܡܵܐ ܕܦܪܵܩܬܵܐ ܟܬܝܼܒܼܵܐ ܥܲܠܹܗ.

ܐܲܚܢܲܢ ܒܸܕ ܡܲܚܒܸܪܲܚ ܠܵܘܟܼܘܿܢ ܡܼܢ ܩܵܕ݉ܡ ܕܦܵܪܹܩ ܩܵܐ ܕܡܲܪܝܸܙܲܚ ܚܲܕ ܥܸܕܵܢܵܐ ܘܝܵܘܡܵܐ ܩܵܐ ܕܥܵܒܼܕܲܚ **ܬܢܵܝܬܵܐ ܕܡܛܲܝܡܲܢܬܵܐ** ܕܚܘܼܛܵܛܵܘܟܼܘܿܢ.

ܐܝܼܡܲܢ ܕܥܵܒܼܕܲܚ ܬܢܵܝܬܵܐ ܕܡܛܲܝܡܲܢܬܵܐ ܕܚܘܼܛܵܛܵܘܟܼܘܿܢ، ܐܲܚܢܲܢ ܟܹܐ ܨܲܚܨܸܝܲܚ ܡܘܿܕܝܼ ܝܠܹܗ ܣܢܝܼܩܵܐ ܠܫܲܚܠܘܼܦܹܐ.

ܐܲܚܢܲܢ ܒܲܠܟܵܐ ܥܵܒܼܕܲܚ ܬܢܵܝܬܵܐ ܕܡܛܲܝܡܲܢܬܵܐ ܕܚܘܼܛܵܛܵܘܟܼܘܿܢ:

* ܒܬܦܵܩܬܵܐ ܥܲܡܵܘܟ݂ܘܿܢ ܦܵܬܵܐ ܠܦܵܬܵܐ
* ܥܲܠ ܬܹܠܹܦ̮ܘܿܢ.

ܡܵܨܝܼܬܘܿܢ ܕܗܵܘܹܐ ܠܵܘܟܼܘܿܢ ܚܲܕ ܦܲܪܨܘܿܦܵܐ ܐ݉ܚܹܪ݉ܢܵܐ ܥܲܡܵܘܟܼܘܿܢ ܐܝܼܡܲܢ ܕܥܵܒܼܕܲܚ ܬܢܵܝܬܵܐ ܕܡܛܲܝܡܲܢܬܵܐ ܕܚܘܼܛܵܛܵܘܟܼܘܿܢ، ܐܲܝܟܼ:

* ܚܲܕ ܗܲܕܵܡܵܐ ܕܒܲܝܬܘܼܬܵܐ
* ܚܲܕ ܚܲܒܼܪܵܐ
* ܚܲܕ ܣܢܹܐܓܼܪܵܐ (ܘܲܟܝܼܠܵܐ).

ܐܝܼܡܲܢ ܕܐܲܚܢܲܢ ܣܵܢܩܲܚ ܠܥܒܼܵܕܬܵܐ ܕܬܢܵܝܬܵܐ ܕܡܛܲܝܡܲܢܬܵܐ ܕܚܘܼܛܵܛܵܘܟܼܘܿܢ، ܐܸܢ ܒܲܣܡܵܐ ܠܵܘܟܼܘܿܢ ܡܲܝܬ݉ܝܼܬܘܿܢ ܥܲܡܵܘܟܼܘܿܢ:

* ܐܵܗܵܐ ܟܬܵܒܼܘܿܢܵܐ
* ܟܠܚܲܕ ܡܼܢ ܬܲܫܪܵܪܹ̈ܐ ܝܲܢ ܡܵܘܕܥܵܢܘܼܬܵܐ ܕܗܵܘܝܼ ܡܼܢ ܣܢܵܕܝܵܬܵܘܟܼ̈ܘܿܢ ܐܲܝܟܼ ܚܲܕ ܬܲܫܪܵܪܵܐ ܡܼܢ ܐܵܣܝܵܘܟܼܘܿܢ.

### ܗܲܕܘܼܪܹܐ ܓܵܢܵܘܟܼܘܿܢ ܩܵܐ ܕܐܝܼܡܲܢ ܐܲܚܢܲܢ ܥܵܒܼܕܲܚ ܬܢܵܝܬܵܐ ܕܡܛܲܝܡܲܢܬܵܐ ܕܚܘܼܛܵܛܵܘܟܼܘܿܢ

ܐܝܼܡܲܢ ܕܐܲܚܢܲܢ ܥܵܒܼܕܲܚ ܬܢܵܝܬܵܐ ܕܡܛܲܝܡܲܢܬܵܐ ܕܚܘܼܛܵܛܵܘܟܼܘܿܢ، ܝܼܠܵܗܿ ܥܸܕܵܢܵܐ ܪܵܒܵܐ ܨܦܵܝܝܼ ܕܨܲܚܨܝܼܬܘܿܢ ܐܸܢ ܣܢܵܕܝܵܬܵܘܟܼ̈ܘܿܢ ܝܼܢܵܐ ܗܲܝܘܼܪܵܘܟܼܘܿܢ:

* ܥܵܒܼܕܝܼܬܘܿܢ ܡܸܢܕܝܼܵܢܹ̈ܐ ܩܵܐ ܓܵܢܵܘܟܼܘܿܢ
* ܕܝܵܠܦܝܼܬܘܿܢ ܡܗܝܼܪܘܼܝܵܬܹ̈ܐ ܚܲܕܬܬܹ̈ܐ.

ܐܵܢܲܢܩܵܝܬܵܐ ܝܠܵܗܿ ܕܚܘܼܛܵܛܵܘܟܼܘܿܢ:

* ܦܵܠܹܚ ܨܦܵܝܝܼ ܩܵܐܠܵܘܟܼܘܿܢ
* ܫܲܚܠܸܦ ܟܡܵܐ ܕܚܲܝܘܼܬܵܘܟܼܘܿܢ ܫܲܚܠܸܦܵܐ.

ܐܲܚܢܲܢ ܒܸܕ ܐܵܡܪܲܚ ܠܵܘܟܼܘܿܢ ܡܘܿܕܝܼ ܡܲܝܬ݉ܝܼܬܘܿܢ ܥܲܡܵܘܟܼܘܿܢ ܐܝܼܡܲܢ ܕܣܵܢܩܲܚ ܠܥܒܼܵܕܬܵܐ ܕܬܢܵܝܬܵܐ ܕܡܛܲܝܡܲܢܬܵܐ ܕܚܘܼܛܵܛܵܘܟܼܘܿܢ.

#### ܡܸܢܕܝܼܵܢܹ̈ܐ ܕܬܲܚܡܸܢܝܼܬܘܿܢ ܒܘܼܕ ܕܝܼܲܝܗܝ ܡܼܢ ܩܵܕ݉ܡ ܕܐܲܚܢܲܢ ܥܵܒܼܕܲܚ ܬܢܵܝܬܵܐ ܕܡܛܲܝܡܲܢܬܵܐ ܕܚܘܼܛܵܛܵܘܟܼܘܿܢ

ܐܝܼܬ ܚܲܕܟܡܵܐ ܒ̈ܘܼܩܵܪܹܐ ܕܡܵܨܝܼܬܘܿܢ ܬܲܚܡܸܢܝܼܬܘܿܢ ܒܘܼܕ ܕܝܼܲܝܗܝ ܡܼܢ ܩܵܕ݉ܡ ܕܐܲܚܢܲܢ ܥܵܒܼܕܲܚ ܬܢܵܝܬܵܐ ܕܡܛܲܝܡܲܢܬܵܐ ܕܚܘܼܛܵܛܵܘܟܼܘܿܢ.

ܡܘܿܕܝܼ ܦܠܝܼܚܠܹܗ ܨܦܵܝܝܼ ܓܵܘ ܚܘܼܛܵܛܵܘܟܼܘܿܢ؟

ܡܘܿܕܝܼ ܠܵܐ ܦܠܝܼܚܠܹܗ ܨܦܵܝܝܼ ܓܵܘ ܚܘܼܛܵܛܵܘܟܼܘܿܢ؟

ܩܲܡ ܗܲܝܸܪܝܼ ܠܵܘܟܼܘܿܢ ܣܵܢܕܵܢܵܘܟܼ̈ܘܿܢ ܕ:

* ܥܵܒܼܕܝܼܬܘܿܢ ܠܗܘܿܢ ܡܸܢܕܝܼܵܢܹ̈ܐ ܩܵܐ ܓܵܢܵܘܟܼܘܿܢ؟
* ܕܝܵܠܦܝܼܬܘܿܢ ܡܗܝܼܪܘܼܝܵܬܹ̈ܐ ܚܲܕܬܬܹ̈ܐ؟

ܩܲܡ ܗܲܝܸܪܝܼ ܠܵܘܟܼܘܿܢ ܣܢܵܕܝܵܬܵܘܟܼ̈ܘܿܢ ܕܦܵܠܚܝܼܬܘܿܢ ܠܸܡܛܵܝܵܐ ܠܢܝܼܫܵܘܟܼ̈ܘܿܢ؟

ܐܲܵܝܢܝܼ ܢܝܼܫܹ̈ܐ ܒܵܥܝܼܬܘܿܢ ܕ:

* ܦܵܝܫܝܼܬܘܿܢ ܦܠܵܚܵܐ ܥܲܠܲܝܗܝ؟
* ܫܲܚܠܸܦܝܼܬܘܿܢ ܠܗܘܿܢ؟

ܒܸܕ ܣܵܢܩܝܼܬܘܿܢ ܠܣܢܵܕܬܵܐ ܡܼܢ NDIS ܒܕܲܥܬܝܼܕ؟

ܒܵܥܝܼܬܘܿܢ ܫܲܚܠܸܦܝܼܬܘܿܢ ܕܵܐܟܼܝܼ ܝܢܵܐ ܦܝܼܫܹܐ ܡܕܘܼܒܸܪܹܐ ܚܲܕܟܡܵܐ ܣܵܗܡܹ̈ܐ ܡܼܢ ܝܲܢ ܟܠܵܗܿ ܡܲܘܲܠܬܵܘܟܼܘܿܢ؟

ܣܢܝܼܩܹ̈ܐ ܝܬܘܿܢ ܠܣܢܵܕܬܵܐ ܒܘܼܫ ܙܵܘܕܵܢܬܵܐ ܩܵܐ ܕܥܵܒܼܕܝܼܬܘܿܢ ܡܸܢܕܝܼܵܢܹ̈ܐ ܒܘܼܫ ܪܵܒܵܐ ܒܓܵܢܵܘܟܼܘܿܢ؟

ܟܹܐ ܬܲܡܸܡܝܼ ܣܢܵܕܝܵܬܹ̈ܐ ܕܩܲܒܠܝܼܬܘܿܢ ܠܗܘܿܢ ܓܵܘ ܒܲܝܬܵܐ ܠܣܢܝܼܩܘܼܝܵܬܵܘܟܼ̈ܘܿܢ؟

ܐܝܼܬܠܵܘܟܼܘܿܢ ܬܸܟܢܘܿܠܘܿܓ̰ܝܵܐ ܡܥܲܕܪܵܢܬܵܐ ܕ:

* ܝܼܠܵܗܿ ܥܲܬܝܼܩܬܵܐ؟
* ܣܢܝܼܩܬܵܐ ܝܠܵܗܿ ܕܦܵܝܫܵܐ ܫܘܼܚܠܸܦܬܵܐ؟
* ܠܹܐ ܝܬܘܿܢ ܣܢܝܼܩܹ̈ܐ ܥܲܠܘܿܗܿ ܐ݉ܚܹܪ݉ܢܵܐ؟

### ܒܘܼܕ ܡܘܿܕܝܼ ܡܵܨܝܼܬܘܿܢ ܕܗܲܡܙܸܡܝܼܬܘܿܢ ܐܝܼܡܲܢ ܕܥܵܒܼܕܲܚ ܬܢܵܝܬܵܐ ܕܡܛܲܝܡܲܢܬܵܐ ܕܚܘܼܛܵܛܵܘܟܼܘܿܢ؟

ܐܲܚܢܲܢ ܟܬܝܼܒܼܠܲܢ ܚܲܕܟܡܵܐ ܒ̈ܘܼܩܵܪܹܐ ܩܵܐܠܵܘܟܼܘܿܢ ܕܬܲܚܡܸܢܝܼܬܘܿܢ ܒܘܼܕ ܕܝܲܝܗܝ.

ܦܘܼܢܵܝܹ̈ܐ ܒܸܕ ܗܲܝܸܪܝܼ ܠܵܘܟܼܘܿܢ ܐܝܼܡܲܢ ܕܥܵܒܼܕܲܚ ܬܢܵܝܬܵܐ ܕܡܛܲܝܡܲܢܬܵܐ ܕܚܘܼܛܵܛܵܘܟܼܘܿܢ.

ܐܝܼܬ ܨܲܢܕܘܼܩܹ̈ܐ ܐܲܝܟܵܐ ܕܡܵܨܝܼܬܘܿܢ ܫܲܪܸܟܝܼܬܘܿܢ ܠܗܘܿܢ ܦܘܼܢܵܝܵܘܟܼ̈ܘܿܢ ܥܲܡܲܢ.

#### ܒ̈ܘܼܩܵܪܹܐ ܕܬܲܚܡܸܢܝܼܬܘܿܢ ܒܘܼܕ ܕܝܲܝܗܝ

ܡܘܿܕܝܼ ܦܠܝܼܚܠܹܗ ܨܦܵܝܝܼ ܓܵܘ ܚܘܼܛܵܛܵܘܟܼܘܿܢ؟

ܐܵܗܵܐ ܟܹܐ ܚܵܒܼܹܫ ܟܠܚܲܕ ܢܝܼܫܵܐ ܕܦܠܝܼܚ ܠܵܘܟܼܘܿܢ ܠܡܛܵܝܵܐ ܥܲܠܹܗ.

|  |
| --- |
|  |

ܡܘܷܕܝܼ ܠܵܐ ܦܠܝܼܚܠܹܗ ܨܦܵܝܝܼ ܓܵܘ ܚܘܼܛܵܛܵܘܟܼܘܿܢ؟

|  |
| --- |
|  |

ܡܘܿܕܝܼ ܒ̈ܘܼܩܵܪܹܐ ܐܝܼܬܠܵܘܟܼܘܿܢ ܒܘܼܕ ܕܵܐܟܼܝܼ ܝܠܹܗ ܦܝܼܫܵܐ ܚܘܼܛܵܛܵܘܟܼܘܿܢ ܡܕܘܼܒܪܵܐ؟

ܡܲܚܘܼܒܹܐ ܝܬܘܿܢ ܕܫܲܚܠܸܦܝܼܬܘܿܢ ܕܵܐܟܼܝܼ ܡܕܲܒܪܝܼܬܘܿܢ ܠܵܗܿ ܡܲܘܲܠܬܵܘܟܼܘܿܢ؟

|  |
| --- |
|  |

ܐܝܼܬ ܠܵܘܟܼܘܿܢ ܟܠ ܢܝܼܫܹ̈ܐ ܚܲܕܬܹ̈ܐ ܕܗܵܘܝܼ ܩܵܐ ܚܘܼܛܵܛܵܘܟܼܘܿܢ ܕܒܹܐܬܵܝܵܐ ܝܠܹܗ؟

|  |
| --- |
|  |

ܢܘܼܩܙܵܘܟܼ̈ܘܿܢ ܟܬܝܼܒܼܹ̈ܐ ܘܒܘܼܩܵܪܵܘܟܼ̈ܘܿܢ ܐ݉ܚܹܪ݉ܢܹ̈ܐ؟

|  |
| --- |
|  |

#### ܡܘܿܕܝܼ ܒܸܕ ܗܵܘܹܐ ܒܵܬ݉ܪ ܗܵܕܝܼܵܐ؟

ܡܵܨܝܼܬܘܿܢ ܡܲܦܠܸܚܝܼܬܘܿܢ ܠܗܘܿܢ ܚܘܼܛܵܛܵܘܟܼܘܿܢ ܘܡܲܘܲܠܬܵܘܟܼܘܿܢ ܠܡܛܵܝܬܵܐ ܠܢܝܼܫܵܘܟܼ̈ܘܿܢ.

ܡܵܨܝܼܬܘܿܢ ܥܵܒܼܪܝܼܬܘܿܢ ܓܵܘ ܬܲܪܥܵܐ ܐܸܠܸܟܬܪܘܿܢܵܝܵܐ myplace portal ܝܲܢ ܓܵܘ ܬܘܼܠܚܵܡܵܐ ܕ NDIS app ܩܵܐ ܕܚܵܙܝܼܬܘܿܢ ܠܹܗ ܚܘܼܛܵܛܵܘܟܼܘܿܢ.

ܡܣܲܕܪܵܢܵܐ ܕܦܢܝܼܬܵܐ ܡܲܗܲܠܵܝܬܵܐ ܕܕܝܼܵܘܟܼܘܿܢ، ܝܲܢ ܫܲܪܝܼܟܵܐ ܕܫܲܒܼܪܘܼܬܵܐ ܒܟܼܝܼܪܵܝܬܵܐ ܕܕܝܼܵܘܟܼܘܿܢ ܝܲܢ ܡܚܲܛܸܛܵܢܵܐ ܕ NDIA ܕܕܝܼܵܘܟܼܘܿܢ ܒܸܕ ܗܲܝܸܪ ܠܵܘܟܼܘܿܢ ܕܐܲܟܸܕܝܼܬܘܿܢ ܕܚܘܼܛܵܛܵܘܟܼܘܿܢ ܦܵܠܹܚ ܨܦܵܝܝܼ ܩܵܐܠܵܘܟܼܘܿܢ.

ܐܲܚܢܲܢ ܒܸܕ ܡܲܚܒܸܪܲܚ ܠܵܘܟܼܘܿܢ ܐܝܼܡܲܢ ܕܣܵܢܩܲܚ ܠܥܒܼܵܕܬܵܐ ܕܬܢܵܝܬܵܐ ܕܡܛܲܝܡܲܢܬܵܐ ܕܚܘܼܛܵܛܵܘܟܼܘܿܢ.

## ܡܵܘܕܥܵܢܘܼܬܵܐ ܒܘܼܫ ܙܵܘܕܵܐ

ܩܵܐ ܡܵܘܕܥܵܢܘܼܬܵܐ ܒܘܼܫ ܙܵܘܕܵܐ ܒܘܼܕ ܐܵܗܵܐ ܟܬܵܒܼܘܿܢܵܐ، ܡܵܨܝܼܬܘܿܢ ܡܲܚܒܸܪܝܼܬܘܿܢ ܠܲܢ.

ܡܵܨܝܼܬܘܿܢ ܣܲܚܒܸܪܝܼܬܘܿܢ ܠܫܵܘܦܲܢ ܐܸܠܸܟܬܪܘܿܢܵܝܵܐ.  
[www.ndis.gov.au](http://www.ndis.gov.au)

ܡܵܨܝܼܬܘܿܢ ܡܲܚܒܸܪܝܼܬܘܿܢ ܠܲܢ.  
1800 800 110

ܡܵܨܝܼܬܘܿܢ ܬܵܒܥܝܼܬܘܿܢ ܠܲܢ ܥܲܠ Facebook.  
[www.facebook.com/NDISAus](http://www.facebook.com/NDISAus)

ܡܵܨܝܼܬܘܿܢ ܬܵܒܥܝܼܬܘܿܢ ܠܲܢ ܥܲܠ Twitter.   
@NDIS

### ܣܢܵܕܬܵܐ ܩܵܐ ܕܗܲܡܙܸܡܝܼܬܘܿܢ ܥܲܡܲܢ

ܡܵܨܝܼܬܘܿܢ ܗܲܡܙܸܡܝܼܬܘܿܢ ܥܲܡܲܢ ܡܼܢ ܥܲܠ ܐܸܢܬܸܪܢܸܬ ܒܡܲܦܠܲܚܬܵܐ ܕܪܘܼܫܡܵܐ ܕܕܝܼܲܢ ܕ webchat ܕܝܼܠܹܗ ܒܪܹܫ ܫܵܘܦܲܢ ܐܸܠܸܟܬܪܘܿܢܵܝܵܐ.   
[www.ndis.gov.au](http://www.ndis.gov.au)

ܐܸܢ ܟܹܐ ܗܲܡܙܸܡܝܼܬܘܿܢ ܚܲܕ ܠܸܫܵܢܵܐ ܐ݉ܚܹܪ݉ܢܵܐ ܫܒܼܘܿܩ ܡܼܢ ܠܸܫܵܢܵܐ ܐܸܢܓܠܸܣܢܵܝܵܐ، ܡܵܨܝܼܬܘܿܢ ܡܲܚܒܸܪܝܼܬܘܿܢ ܩܵܐ ܚܸܠܡܲܬ ܕܬܲܪܓܲܡܬܵܐ (Translating and Interpreting Service (TIS)).  
131 450

ܐܸܢ ܐܝܼܬܠܵܘܟܼܘܿܢ ܙܲܒܘܿܢܘܼܬܵܐ ܒܗܲܡܙܲܡܬܵܐ ܝܲܢ ܒܡܲܫܡܲܥܬܵܐ، ܡܵܨܝܼܬܘܿܢ ܡܲܚܒܸܪܝܼܬܘܿܢ:

* TTY  
  1800 555 677
* ܗܲܡܙܸܡܘܼܢ ܘܡܲܫܡܸܥܡܘܼܢ  
  1800 555 727
* ܚܸܠܡܲܬ ܕܫܲܢܲܝܬܵܐ ܐܲܬܪܵܝܬܵܐ  
  133 677  
  [www.relayservice.gov.au](http://www.relayservice.gov.au)

## ܣܸܕܪܵܐ ܕܚܲܒܪܵܢܹ̈ܐ

ܐܵܗܵܐ ܣܸܕܪܵܐ ܟܹܐ ܡܲܢܗܸܪ ܡܘܿܕܝܼ ܝܠܹܗ ܡܲܥܢܵܝ ܕܚܲܒ̈ܪܹܐ ܕܝܼܢܵܐ ܛܲܒܼܥܵܐ ܚܠܝܼܡܵܐ ܓܵܘ ܕܐܵܗܵܐ ܐܸܫܛܵܪܵܐ.

**ܒܹܝܬ ܕܝܼܢܵܐ ܦܘܼܪܢܵܣܵܝܵܐ ܕܩܒܼܵܠܝܵܬܹ̈ܐ (AAT)**

AAT ܟܹܐ ܥܵܒܼܹܕ ܬܢܵܝܬܵܐ ܕܓܲܫܲܩܬܵܐ ܥܲܠ ܦܘܼܣܩܵܢܹ̈ܐ ܕܫܘܼܠܛܵܢܵܐ.

**ܬܸܟܢܘܿܠܘܿܓ̰ܝܵܐ ܡܥܲܕܪܵܢܬܵܐ**

ܬܸܟܢܘܿܠܘܿܓ̰ܝܵܐ ܡܥܲܕܪܵܢܬܵܐ ܡܵܨܝܵܐ:

* ܥܵܒܼܕܵܐ ܠܵܗܿ ܗܵܣܵܢܵܝ ܥܒܼܵܕܬܵܐ ܕܡܸܢܕܝܼܵܢܹ̈ܐ
* ܚܲܡܝܵܐ ܠܵܘܟܼܘܿܢ ܫܲܝܢܵܝܹ̈ܐ (ܣܲܠܵܡܲܬ).

ܬܸܟܢܘܿܠܘܿܓ̰ܝܵܐ ܡܥܲܕܪܵܢܬܵܐ ܒܲܠܟܵܐ ܗܵܘܝܵܐ:

* ܚܲܕ ܡܥܲܕܪܵܢܵܐ ܝܲܢ ܚܲܕ ܐܲܣܵܢܵܐ
* ܚܲܕ ܣܸܣܬܝܼܡܵܐ ܠܡܲܦܠܘܼܚܹܐ.

**ܡܸܬܩܲܒܠܵܢܘܼܬܵܐ**

ܐܝܼܡܲܢ ܕܝܵܗܒܼܝܼܬܘܿܢ ܠܵܗܿ ܡܸܬܩܲܒܠܵܢܘܼܬܵܘܟܼܘܿܢ، ܒܹܐܡܵܪܵܐ ܝܬܘܿܢ ܕܠܲܝܬ ܠܵܘܟܼܘܿܢ ܕܲܠܩܘܼܒܼܠܘܼܬܵܐ ܠܥܒܼܵܕܵܐ ܚܲܕ ܡܸܢܕܝܼ.

**ܡܲܘܲܠܬܵܐ**

ܡܲܘܲܠܬܵܐ ܝܼܠܵܗܿ ܙܘܼܙܵܐ ܕܟܹܐ ܦܵܐܹܫ ܦܘܼܪܥܸܝܵܐ ܡܼܢ ܫܘܼܠܛܵܢܵܐ ܩܵܐ ܣܢܵܕܝܵܬܹ̈ܐ ܘܚܸܠܡܲܬܹ̈ܐ.

**ܬܢܵܝܬܵܐ ܕܓܲܫܲܩܬܵܐ ܓܵܘܵܢܵܝܬܵܐ**

ܓܵܘ ܚܕܵܐ ܬܢܵܝܬܵܐ ܕܓܲܫܲܩܬܵܐ ܓܵܘܵܢܵܝܬܵܐ، ܟܹܐ ܨܲܚܨܸܝܲܚ ܠܚܘܼܛܵܛܵܘܟܼܘܿܢ ܩܵܐ ܕܚܵܙܲܚ ܡܘܿܕܝܼ:

* ܦܠܵܚܵܐ ܝܠܹܗ ܨܦܵܝܝܼ
* ܡܵܨܹܐ ܕܦܵܠܹܚ ܒܘܼܫ ܨܦܵܝܝܼ.

**ܬܲܪܓܡܵܢܵܐ**

ܚܲܕ ܬܲܪܓܡܵܢܵܐ ܝܼܠܹܗ ܚܲܕ ܦܲܪܨܘܿܦܵܐ ܕ:

* ܟܹܐ ܗܲܡܙܸܡ ܠܸܫܵܢܵܘܟܼܘܿܢ
* ܟܹܐ ܗܲܝܸܪ ܠܵܘܟܼܘܿܢ ܕܦܲܪܡܝܼܬܘܿܢ ܡܘܿܕܝܼ ܝܠܹܗ ܒܹܐܡܵܪܵܐ ܚܲܕ ܦܲܪܨܘܿܦܵܐ.

**ܐܸܫܛܵܪܵܐ ܕܦܘܼܪܥܵܢܵܐ**

ܚܲܕ ܐܸܫܛܵܪܵܐ ܕܦܘܼܪܥܵܢܵܐ ܝܼܠܹܗ ܚܲܕ ܐܸܫܛܵܪܵܐ ܕܟܹܐ ܚܵܒܼܹܫ:

* ܚܲܕ ܣܸܕܪܵܐ ܕܚܸܠܡܲܬܹ̈ܐ ܕܣܢܝܼܩܹ̈ܐ ܝܢܵܐ ܕܦܵܝܫܝܼ ܦܘܼܪܸܥܝܹܐ
* ܟܡܵܝܘܼܬܵܐ ܕܣܢܝܼܩܬܵܐ ܝܠܵܗܿ ܕܦܵܝܫܵܐ ܦܘܼܪܸܥܬܵܐ.

**ܣܝܼܥܬܵܐ ܕܐܵܕܫܵܝܘܼܬܵܐ ܘܫܲܝܢܘܼܬܵܐ ܕ NDIS (ܣܝܼܥܬܵܐ ܕ NDIS)**

ܣܝܼܥܬܵܐ ܕ NDIS ܟܹܐ ܐܲܟܸܕܵܐ ܕܐ݉ܢܵܫܹ̈ܐ ܕܐܝܼܬܠܗܘܿܢ ܫܲܦܠܘܼܬܵܐ ܐܵܢܝܼ ܕܟܹܐ ܫܲܘܬܸܦܝܼ ܓܵܘ NDIS:

* ܝܼܢܵܐ ܫܲܝܢܵܝܹ̈ܐ (ܣܲܠܵܡܲܬ)
* ܟܹܐ ܩܵܢܝܼ ܚܸܠܡܲܬܹ̈ܐ ܨܦܵܝܝܼ.

**ܬܢܵܝܬܵܐ ܕܡܛܲܝܡܲܢܬܵܐ**

ܐܝܼܡܲܢ ܕܥܵܒܼܕܲܚ ܬܢܵܝܬܵܐ ܕܡܛܲܝܡܲܢܬܵܐ ܕܚܘܼܛܵܛܵܘܟܼܘܿܢ، ܐܲܚܢܲܢ ܟܹܐ ܨܲܚܨܸܝܲܚ ܡܘܿܕܝܼ ܝܠܹܗ ܣܢܝܼܩܵܐ ܠܫܲܚܠܘܼܦܹܐ.

**ܡܙܲܘܸܕܵܢܹ̈ܐ ܡܣܘܼܓܼܸܠܹ̈ܐ**

ܚܲܕܟܡܵܐ ܡܙܲܘܸܕܵܢܹ̈ܐ ܕܚܸܠܡܲܬ ܫܸܡܵܢܲܝܗܝ ܦܝܼܫܹܐ ܝܼܢܵܐ ܟܬܝܼܒܼܹܹ̈ܐ ܥܲܠ ܚܲܕ ܣܸܕܪܵܐ ܕܟܹܐ ܦܵܐܹܫ ܡܘܼܣܸܡܵܐ ܒܵܠܵܐ ܥܲܠܹܗ ܒܝܲܕ ܣܝܼܥܬܵܐ ܕ NDIS.

ܟܹܐ ܩܵܪܲܚ ܠܗܘܿܢ ܡܙܲܘܸܕܵܢܹ̈ܐ ܡܣܘܼܓܼܸܠܹ̈ܐ.

**ܣܲܙܓܲܪܬܵܐ ܕܚܸܠܡܲܬ**

ܚܕܵܐ ܣܲܙܓܲܪܬܵܐ ܕܚܸܠܡܲܬ ܝܼܠܵܗܿ ܚܲܕ ܚܘܼܛܵܛܵܐ ܟܬܝܼܒܼܵܐ ܒܹܝܠܵܘܟܼܘܿܢ ܘܒܹܝܠ ܡܙܲܘܸܕܵܢܵܐ ܕܚܸܠܡܲܬ.

**ܫܩܵܠܬܵܐ ܕܘܲܥܕܵܐ ܕܚܸܠܡܲܬ**

ܚܕܵܐ ܫܩܵܠܬܵܐ ܕܘܲܥܕܵܐ ܕܚܸܠܡܲܬ ܟܹܐ ܚܵܒܼܫܵܐ:

* ܬܲܗܵܪܵܐ ܕܣܢܵܕܬܵܐ ܕܒܸܩܢܵܝܵܐ ܝܬܘܿܢ
* ܩܵܐ ܟܡܵܐ ܥܸܕܵܢܵܐ ܝܼܠܵܗܿ ܫܩܵܠܬܵܐ ܕܘܲܥܕܵܐ
* ܟܡܵܐ ܒܸܕ ܕܵܩܪܵܐ ܚܸܠܡܲܬ.

**ܡܙܲܘܸܕܵܢܵܐ ܕܚܸܠܡܲܬ**

ܚܲܕ ܡܙܲܘܸܕܵܢܵܐ ܕܚܸܠܡܲܬ ܟܹܐ ܣܵܢܹܕ ܠܐ݉ܢܵܫܹ̈ܐ ܐ݉ܚܹܪ݉ܢܹ̈ܐ ܒܡܲܩܪܲܒܼܬܵܐ ܕܚܕܵܐ ܚܸܠܡܲܬ.

**ܡܲܣܲܐܬܵܐ ܕܣܢܵܕܬܵܐ**

ܐܲܚܢܲܢ ܒܸܕ ܦܲܠܸܓܼܲܚ ܠܡܲܘܲܠܬܵܘܟܼܘܿܢ ܩܵܐ ܕܦܵܝܫܝܼ ܦܘܼܪܥܸܝܹ̈ܐ ܬܲܗܵܪܹ̈ܐ ܦܪܝܼܫܹ̈ܐ ܕܣܢܵܕܝܵܬܹ̈ܐ.

ܟܹܐ ܩܵܪܲܚ ܠܵܗܿ ܐܲܝܵܐ ܡܲܣܲܐܬܵܐ ܕܣܢܵܕܬܵܐ ܕܕܝܼܵܘܟܼܘܿܢ.

ܕܵܣܬܵܐ ܕܡܛܵܝܬܵܐ ܠܡܵܘܕܥܵܢܘܼܬܵܐ ܡܘܼܒܪܹܐܠܵܗܿ ܠܐܵܗܵܐ ܐܸܫܛܵܪܵܐ ܕܡܠܘܿܐܵܐ ܗܵܣܵܢܵܝ ܩܪܵܝܬܹܗ ܐܲܚܟ̰ܝܼ. ܩܵܐ ܟܠ ܒܘܼܩܵܪܹ̈ܐ ܕܗܵܘܝܼ ܒܘܼܕ ܐܵܗܵܐ ܐܸܫܛܵܪܵܐ، ܐܸܢ ܒܲܣܡܵܐ ܠܵܘܟܼܘܿܢ ܣܲܚܒܸܪܘܼܢ ܠܫܵܘܦܵܐ ܐܸܠܸܟܬܪܘܿܢܵܝܵܐ [www.informationaccessgroup.com](http://www.informationaccessgroup.com). ܗܲܒܼܠܘܼܢ ܡܸܢܝܵܢܵܐ ܕܫܘܼܓܼ݉ܠܵܐ 4849.

DA0679 Assyrian (LOTE) Booklet: 3 Using your NDIS plan Oct 2022